sagorsarker/bangla-wikipedia huggingface dataset:
আমতলী উপজেলা

আমতলী বাংলাদেশের বরগুনা জেলার অন্তর্গত একটি উপজেলা। এটি জেলার বৃহত্তম উপজেলা।
আমতলী উপজেলা বরগুনা জেলার অর্ন্তগত। এ উপজেলার উত্তরে পটুয়াখালী সদর উপজেলা, দক্ষিণে বঙ্গোপসাগর, পূর্বে পটুয়াখালী জেলার গলাচিপা উপজেলা ও কলাপাড়া উপজেলা, পশ্চিমে বরগুনা সদর উপজেলা ও পটুয়াখালী জেলার মির্জাগঞ্জ উপজেলা। 
লোকশ্রুতি অনুযায়ী সুদূর অতীতকালে পায়রা নদীর তীরে বহু আম গাছ ছিল। মাঝিরা সেই আম গাছের সাথে তাদের নৌকা বাঁধতো। নৌকা বাঁধার স্থানটি কালে কালে হয়ে যায় আমতলা, সেখান থেকে আমতলী।
অন্যদিকে, পায়রা নদীর একটি প্রবাহ আমতলী বন্দরের পূর্ব দিক দিয়ে উত্তর থেকে দক্ষিণ দিকে আমতলী নদী নামে প্রবাহিত হয়েছিল। নৌযান চলাচল মুখরিত আমতলী নদীর তীরে পাঠান আমলে গড়ে ওঠেছিল জনবসতি ও বাণিজ্যকেন্দ্র। মোগল যুগে পায়রা নদীতে মগ, পর্তুগিজদের লুণ্ঠন ও অত্যাচার বেড়ে গেলে অপেক্ষাকৃত নিরাপদ আমতলী নদীই ছিল একমাত্র ভরসা। এ নদীর নাম অনুসারে এলাকার নাম হতে পারে আমতলী।
আবার, অতীতে আমতলী যখন অরণ্য আচ্ছাদিত হয়ে দুর্গম এলাকা হিসেবে ছিল তখন আরাকান থেকে আগত জনৈক আমপারিট নামক রাখাইন দলপতি ইংরেজ সরকার থেকে ইজারা নিয়ে আমতলী প্রথম আবাদ শুরু করে ছিলেন। সম্ভবতঃ আমপারিট নামক রাখাইন অধিবাসীর নাম অনুসারেও এলাকাটির নাম আমতলী হতে পারে।
দক্ষিণ-পূর্ব বাংলায় মুসলিম আধিপত্য বিস্তারকালে রাজা দনুজমর্দন শাহদেব কর্তৃক ‘‘চন্দ্রদ্বীপ’’ নামে একটি স্বাধীন রাজ্য প্রতিষ্ঠিত হয়। চতুর্দশ শতাব্দী পর্যন্ত এ অঞ্চল চন্দ্রদ্বীপ নামে প্রসিদ্ধি লাভ করে। অতি প্রাচীন বৈদেশিক মানচিত্রে চন্দ্রদ্বীপ নাম বড় অক্ষরে অঙ্কিত দেখা যায়। ১৭৯৬ খ্রিষ্টাব্দ পর্যন্ত এ জেলা বাকলা-চন্দ্রদ্বীপ নামে পরিচিত ছিল। পরবর্তীতে ১৭৯৭ ঢাকা জেলার দক্ষিণাঞ্চল নিয়ে বাকেরগঞ্জ, ১৮০১ বাকেরগঞ্জ জেলাকে বরিশালে (গিরদে বন্দর) স্থানান্তরিত করা হয়।
১৮১২ সালে এ জেলায় ১৫টি থানা ছিল। পাকিস্তান আমলে বরিশাল জেলায় মোট ৬টি মহকুমা ছিল। ১৯৬৯ সালে পটুয়াখালী ও বরগুনা মহাকুমার সমন্বয়ে পটুয়াখালীতে একটি জেলা গঠন করা হয়। পরবর্তীতে প্রশাসনিক পূনর্বিন্যাসের ফলে ১৯৮৪ সালে বরগুনা একটি নতুন জেলা হিসেবে প্রতিষ্ঠা লাভ করে।
১৮৫৯ সালে বর্তমানে আমতলী, বরগুনা ও কলাপাড়াকে নিয়ে গুলিশাখালী থানা প্রতিষ্ঠা করা হয়। সদর দপ্তর স্থাপন করা হয় পায়রা নদীর পাড়ে গুলিশাখালী গ্রামে। ১৮৭১ সালে পটুয়াখালীকে মহকুমায় রূপান্তর করা হলে গুলিশাখালীকে তার অন্তর্ভুক্ত করা হয়। ১৯০১ সালে নদীভাঙনের কারণে থানা সদর বর্তমান আমতলী এ, কে, স্কুল সংলগ্ন দক্ষিণ পাশে স্থানান্তর করা হয়। ১৯৪৪ সালে গুলিশাখালী আমতলী থানায় রূপান্তরিত হয়। ১৯৮২ সালে আমতলী থানা উপজেলার রূপ লাভ করে।
আমতলী উপজেলা ১টি পৌরসভা, ৭টি ইউনিয়ন, ৬৬টি মৌজা ও প্রায় ২০০টি গ্রাম নিয়ে গঠিত। এর আয়তন প্রায় ৬৯৫ বর্গ কিলোমিটার তন্মধ্যে জলাশয় ও প্রশস্ত নদী প্রায় ২১২ বর্গ কিলোমিটার।
আমতলী উপজেলায় বর্তমানে ১টি পৌরসভা ও ৭টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম আমতলী থানার আওতাধীন।
২০১১ সালের আদমশুমারি অনুযায়ী আমতলী উপজেলার মোট জনসংখ্যা ২,৭০,৮০২ জন। এর মধ্যে পুরুষ ১,৩২,১৬৮ জন এবং মহিলা ১,৩৮,৬৩৪ জন। মোট পরিবার ৬৩,২১২টি।
২০১১ সালের আদমশুমারি অনুযায়ী আমতলী উপজেলার সাক্ষরতার হার ছিল ৫২.৮%।
এ উপজেলায় রয়েছে:
আলফাডাঙ্গা উপজেলা

আলফাডাঙ্গা উপজেলা বাংলাদেশের ফরিদপুর জেলার অন্তর্গত একটি উপজেলা।
এই উপজেলার উত্তরে বোয়ালমারী উপজেলা ও চন্দনা-বারাশিয়া নদী, দক্ষিণে নড়াইল জেলার লোহাগড়া উপজেলা, পূর্বে গোপালগঞ্জ জেলার কাশিয়ানী উপজেলা ও বোয়ালমারী উপজেলা, পশ্চিমে নড়াইল জেলার লোহাগড়া উপজেলা ও মাগুরা জেলার মহম্মদপুর উপজেলা।
বাংলাদেশের ১৩তম জেলা যশোরের অন্তর্গত ছিল বর্তমান (২০১১) আলফাডাঙ্গা উপজেলা। কবে কখন আলফাডাঙ্গার নামকরণ করা হয়েছিল তার সঠিক তথ্য জানা যায়নি। তবে কেউ কেউ বলেন মধুমতি নদীর কূলে "আলফা" নামক এক ধরনের লতানো ফুল ডাঙ্গায় ফুটতো এবং সেই ফুলের নামানুসারে আলফাডাঙ্গার নামকরণ করা হয়েছে। আবার অনেকে মনে করেন অল্পডাঙ্গা বা আলিফাডাঙ্গা থেকে আলফাডাঙ্গার নামকরণ করা হয়। ১৯৬০ সালে আলফাডাঙ্গা থানাকে ফরিদপুর জেলার সঙ্গে যুক্ত করা হয়। পূর্বে এটি ছিল যশোর জেলার নড়াইল মহকুমার আওতাধীন। ভৌগোলিক দিক থেকে আলফাডাঙ্গা একটি গুরুত্বপূর্ণ স্থান। এটি ইতিহাসের অনেক সাক্ষীবহন করে আছে।
পৌরসভা ১টি, ইউনিয়ন ৬টি, মৌজা ৯২টি, গ্রাম ১২১টি। 
ইউনিয়ন গুলি হচ্ছে:
আলফাডাঙ্গায় ৩ টি কলেজ রয়েছে।
আলফাডাঙ্গা উপজেলায় দুটি নদী আছে। সেগুলো হচ্ছে মধুমতি নদী ও চন্দনা-বারাশিয়া নদী।
মীরগঞ্জ নীলকুঠি আলফাডাঙ্গা উপজেলার বারাংকুলা ও ফলিয়া গ্রামের মধ্যবর্তী স্থানে বারাশিয়া নদী সংলগ্ন অবস্থিত। ফরিদপুর অঞ্চলের নীল চাষের প্রধান কার্যালয় ছিল মীরগঞ্জ নীলকুঠি। ১৮৩৩ সালের পরবর্তী সময়ে এই কুঠির আওতায় ৫২টি কুঠি ছিল। এখানে এক ইংরেজ সাহেবের সমাধী ছিল। কুঠি ঘিরে এখানে গড়ে উঠেছিল বাজার।
আশাশুনি উপজেলা

আশাশুনি বাংলাদেশের সাতক্ষীরা জেলার অন্তর্গত একটি উপজেলা।
আশাশুনি উপজেলার উত্তরে তালা উপজেলা, সাতক্ষীরা সদর উপজেলা, দক্ষিণে শ্যামনগর উপজেলা, পূর্বে খুলনা জেলার পাইকগাছা উপজেলা ও কয়রা উপজেলা, পশ্চিমে সাতক্ষীরা জেলার কালীগঞ্জ উপজেলা ও দেবহাটা উপজেলা।
আশাশুনি বাংলাদেশের খুলনা বিভাগের সাতক্ষীরা জেলার একটি উপজেলা। এ উপজেলার নামকরণ নিয়ে চমৎকার একটি লোকগাথা প্রচলিত রয়েছে। ব্রিটিশ শাসনামলে বর্তমান আশাশুনি এলাকা ছিল প্রেসিডেন্ট বিভাগের ২৪ পরগনা জেলার ভালুকা পরগনার অন্তর্গত। সে সময় এই অঞ্চলটি ছিল মূলত পৃথিবীর সবচেয়ে বড় ম্যানগ্রোভ বন সুন্দরবনের অংশ। গভীর জঙ্গলে বেস্টিত এ অঞ্চলে বন্যপ্রাণী ও হিংস্র জন্তু-জানোয়ার ছাড়া মানুষের বসতি ছিল না। পরবর্তীতে এসব জঙ্গল কেটে মানুষের বসতী গড়ে উঠে। সৃষ্টি হয় আশাশুনি উপজেলার।
এ অঞ্চলের নামকরণ ও জনবসতি গড়ে ওঠার প্রাথমিক ইতিহাসে উল্লেখযোগ্য ভূমিকা রেখেছেন একজন কামেল ফকির, যার নাম ছিল আব্দুস সোবহান। কথিত আছে, তিনি তাঁর কিছু শিষ্য নিয়ে আশাশুনি মৌজার (তৎকালীন সুন্দববন) এই জঙ্গলে প্রবেশ করেন। শিষ্যদের নিয়ে ঘুরতে ঘুরতে দুটি বড় গাছ দেখতে পান। পরে গাছদুটির মধ্যে একটির নিচে তিনি তাঁর হাতের লাঠি, যেটিকে ‘‘আশা’’ বলা হতো, সেটি মাটিতে পুঁতে আস্তানা স্থাপন করেন।
এ এলাকায় তখন কাঠুরিয়া, মৌয়ালী, এবং বাওয়ালীরা বনের কাঠ, গোলপাতা, মধু ইত্যাদি সংগ্রহ করতে আসত। তারা বন্যপ্রাণীর আক্রমণ থেকে রক্ষা পেতে ফকির আব্দুস সোবহানের কাছস থেকে দোয়া নিতেন। দোয়া নিতে আসা মানুষরা তাঁকে ‘‘আশাগাড়া ফকির’’ নামে ডাকত। পাবর্তীতে ফকিরের আস্তানার কথা স্থানীয় মানুষের মধ্যে ছড়িয়ে পড়তে থাকে। ধীরে ধীরে আশাশুনি নামকরণে রূপান্তরিত হয়। কথিত আছে- প্রথমে ‘‘আশা’’ থেকে ‘‘শুনি’’ এবং পরে ‘‘আশাশুনি’’ নামটি প্রচলিত হয়।
এভাবে উল্লিখিত ফকিরের আস্তানার চারপাশে ধীরে ধীরে জনবসতি গড়ে উঠে। বন কাটার মাধ্যমে কৃষিজমি তৈরি হয়। বিভিন্ন ফসলের আবাদ শুরু হয়। স্থায়ীভাবে বসবাস শুরু করে মানুষ। পরবর্তীতে ব্রিটিশ শাসনামলে এ অঞ্চলে পরিচালিত জরিপে এটিকে ‘‘আশাশুনি’’ নামে পরিচিত করা হয়। তৎকালীন অফিস ও প্রশাসনিক কাগজপত্রেও এই নামটি রেকর্ডভুক্ত করা হয়। তখন থেকে অদ্যাবধি অফিস আদালতের কাগজপত্রে ‘‘আশাশুনি” নামের রেকর্ড দেখতে পাওয়া যায়। আশাশুনির ইতিহাস শুধু নামকরণেই সীমাবদ্ধ নয়, এটি একটি প্রাকৃতিক ও সামাজিক ঐতিহ্যবাহী এলাকা।
আশাশুনি উপজেলা স্বাস্থ্য কমপ্লেক্স ৫০ শয্যাবিশিষ্ট সরকারি হাসপাতাল। এটি সাতক্ষীরা জেলার একটি গুরুত্বপূর্ণ স্বাস্থ্যসেবা কেন্দ্র, যা আশপাশের ইউনিয়ন এবং গ্রামাঞ্চলের জনগণকে সাশ্রয়ী ও মানসম্মত স্বাস্থ্যসেবা প্রদান করে। প্রতিদিন গড়ে শতাধিক রোগী এখানে চিকিৎসা নিতে আসেন। সকাল ৮টা থেকে দুপুর ২টা পর্যন্ত বহির্বিভাগ খোলা থাকে। এ ছাড়া ২৪/৭ জরুরি বিভাগ খোলা থাকে।যেকোনো ধরনের দুর্ঘটনা বা জরুরি অবস্থামোকাবিলায় প্রশিক্ষিত চিকিৎসক ও নার্সদের দল কাজ করে।
ইটনা উপজেলা

ইটনা বাংলাদেশের কিশোরগঞ্জ জেলার অন্তর্গত একটি বৃহৎ উপজেলা।
প্রশাসন ইটনা থানা গঠিত হয় ১৯১৭ সালে। এটি উপজেলায় রূপান্তরিত হয় ১৯৮৩ সালে।
ইটনা উপজেলাটির আয়তন ৫০৩ বর্গ কিলোমিটার। ইটনা উপজেলার উত্তরে নেত্রকোণা জেলার মদন উপজেলা ও খালিয়াজুড়ি উপজেলা, দক্ষিণে মিঠামইন উপজেলা ও করিমগঞ্জ উপজেলা, পূর্বে হবিগঞ্জ জেলার আজমিরীগঞ্জ উপজেলা ও সুনামগঞ্জ জেলার শাল্লা উপজেলা, পশ্চিমে তাড়াইল উপজেলা ও করিমগঞ্জ উপজেলা।
এই উপজেলার ইউনিয়ন সমূহ -
জনসংখ্যাঃ ১৩২,৯৪৮; পুরুষ ৫২.১৪%, মহিলা ৪৭.৮৬%; মুসলিম ৮০%, হিন্দু ১৮%, বৌদ্ধ০.১২%, খ্রীষ্টান০.১২%; অন্যান্য ১.৭৬%।
শিক্ষার জন্য রয়েছে স্কুল, কলেজ। প্রায় ৬৫% মানুষ শিক্ষিত।
কলেজ ১টি, উচ্চ বিদ্যালয় ৮টি, মাদ্রাসা ২১টি, সরকারি প্রাথমিক বিদ্যালয় ৪৪টি, বেসরকারি প্রাথমিক বিদ্যালয় ২০টি।
গড় সাক্ষরতা ২১.৫%; পুরুষ ২২.১%, মহিলা ২০.৭%।
উখিয়া উপজেলা

উখিয়া বাংলাদেশের কক্সবাজার জেলার অন্তর্গত একটি উপজেলা।
উখিয়া উপজেলার আয়তন ২৬১.৮০ বর্গ কিলোমিটার। কক্সবাজার জেলার দক্ষিণাংশে ২১°০৮´ থেকে ২১°২১´ উত্তর অক্ষাংশ এবং ৯২°০৩´ থেকে ৯২°১২´ পূর্ব দ্রাঘিমাংশ জুড়ে উখিয়া উপজেলার অবস্থান। কক্সবাজার জেলা সদর থেকে এ উপজেলার দূরত্ব প্রায় ৩৩ কিলোমিটার। এ উপজেলার উত্তরে রামু উপজেলা, দক্ষিণে টেকনাফ উপজেলা, পূর্বে বান্দরবান জেলার নাইক্ষ্যংছড়ি উপজেলা ও মিয়ানমারের রাখাইন রাজ্য, পশ্চিমে বঙ্গোপসাগর।
১৯২৬ সালে উখিয়া থানা গঠিত হয় এবং ১৯৮৩ সালে থানাকে উপজেলায় রূপান্তরিত করা হয়। উখিয়া উপজেলায় ৫টি ইউনিয়ন আছে। সম্পূর্ণ উখিয়া উপজেলার প্রশাসনিক কার্যক্রম উখিয়া থানার আওতাধীন।
২০২২ সালের পরিসংখ্যান অনুযায়ী উখিয়া উপজেলার জনসংখ্যা ২,৬৩,১৪৩ জন। এর মধ্যে পুরুষ ১,৩৩,১০৯ জন এবং মহিলা ১,৩০,০৩৪ জন। মোট জনসংখ্যার ৯২.৭৮% মুসলিম, ২.১২% হিন্দু, ৪.৯৯% বৌদ্ধ এবং ০.১২ অন্যান্য ধর্মাবলম্বী।
উখিয়া উপজেলার সাক্ষরতার হার ৩৬.৩০%। এ উপজেলায় ১টি স্নাতক (সম্মান) কলেজ, ১টি ফাজিল মাদ্রাসা, ১টি উচ্চ মাধ্যমিক কলেজ (মহিলা), ২টি আলিম মাদ্রাসা, ১টি স্কুল এন্ড কলেজ, ১২টি মাধ্যমিক বিদ্যালয়, ১২টি দাখিল মাদ্রাসা, ২টি নিম্ন মাধ্যমিক বিদ্যালয়, ৭৮টি প্রাথমিক বিদ্যালয়, ১৬টি এবতেদায়ী মাদ্রাসা ও ১৬টি কিন্ডারগার্টেন রয়েছে।
হাসপাতাল
উখিয়া উপজেলায় যোগাযোগের প্রধান সড়ক কক্সবাজার-টেকনাফ সড়ক। সব ধরনের যানবাহনে যোগাযোগ করা যায়।
উখিয়ার অধিবাসীদের প্রধান পেশা কৃষি। সমুদ্র তীরবর্তী এলাকার মানুষ নিয়মিত মাছ ধরতে গভীর সমুদ্রে চলাচল করে। এ এলাকার বেশ উল্লেখযোগ্য সংখ্যক মানুষ মধ্যপ্রাচ্যে প্রবাসী হওয়ায় রেমিটেন্স প্রবাহ বেশ ভাল। অতীতে ঘন জঙ্গল থাকায় কাঠের বিশেষ করে সেগুন কাঠের ভালো ব্যবসা কেন্দ্র ছিল উখিয়া। উপজেলায় বেশ কিছু লবণের মাঠ রয়েছে।
উল্লেখযোগ্য ফসল ধান, পান, সুপারি, তরমুজ, গোল আলু। মোট আবাদ যোগ্য জমির পরিমাণ । বিশেষ করে সোনারপাড়া সুপারি তার স্বাদ ও আকারের জন্য কক্সবাজার অঞ্চলে বিখ্যাত।
উখিয়া উপজেলায় ৬৭৮টি মসজিদ, ৪টি মন্দির ও ৩৭টি বিহার রয়েছে।
★রুমখাঁ মাতবর পাড়া বায়তুশ শরফ জামে মসজিদ
★রুমখাঁ কোলালপাড়া জামে মসজিদ
★কোটবাজার কেন্দ্রীয় জামে মসজিদ
উখিয়া উপজেলার পূর্বে মিয়ানমার সীমান্ত দিয়ে প্রবাহিত হচ্ছে নাফ নদী এবং উত্তর প্রান্ত দিয়ে প্রবাহিত হচ্ছে রেজু খাল।
উখিয়া উপজেলায় মোট ১০টি হাট-বাজার রয়েছে। এর মধ্যে দারোগা বাজার, সোনারপাড়া বাজার, কোট বাজার, মরিচ্যা বাজার, ভালুকিয়া বাজার, পাতাবাড়ি বাজার, কুতুপালং বাজার, পালংখালী বাজার উল্লেখযোগ্য।
www.ukhiyanews.com
উজিরপুর উপজেলা

উজিরপুর উপজেলা বাংলাদেশের বরিশাল জেলার একটি প্রশাসনিক এলাকা।
বরিশাল জেলার উত্তরে গৌরনদী উপজেলা, দক্ষিণে বানারিপাড়া ও ঝালকাঠি সদর উপজেলা, পূর্বে বাবুগঞ্জ উপজেলা, পশ্চিমে পিরোজপুর জেলার নাজিরপুর উপজেলা ও গোপালগঞ্জ জেলার কোটালীপাড়া উপজেলা।
উজিরপুর উপজেলাটি জেলা শহর থেকে ১৮ কিলোমিটার এবং রাজধানী ঢাকা থেকে ২৫৯ কিলোমিটার দুরে অবস্থিত। উপজেলাটির আয়তন ২৩৯.৩২ বর্গ কিলোমিটার। এখানে বসবাস করে ২ লক্ষ ৪১ হাজার ৩০০ জন মানুষ। উজিরপুরের নামকরণ হয়েছিল মূঘল আমলের উজির মাহমুদের "উজির" পদবীর উপর নির্ভর করে।
উজিরপুর উপজেলার মোট জনসংখ্যার ৭২শতাংশ মুসলিম, ২৪শতাংশ হিন্দু এবং ৪শতাংশ খ্রীষ্টান সম্প্রদায়ের লোক বসবাস করে। উপজেলা জুড়ে ৪৬০ টি মসজিদ, ১০৫টি মন্দির ও ১৯টি গীর্জা রয়েছে।
উজিরপুরের মানুষের বৈচিত্র্যময় জীবনযাত্রা ও প্রাকৃতিক সৌন্দর্যকে পরিপূর্ণ করে তুলেছে উপজেলার পাশ ঘেষে বয়ে যাওয়া সন্ধ্যা নদী।
উজিরপুর উপজেলার কৃষিজাত ফসলের মধ্যে পান উল্লেখযোগ্য। যা দেশব্যাপী বিখ্যাত।
এই উপজেলার ৭৮ শতাংশ লোক শিক্ষিত। যা দেশের অন্যসব উপজেলা থেকে অনেক এগিয়ে।
এখানে রয়েছে ১৮০ টি সরকারি প্রাথমিক বিদ্যালয়।আরও রয়েছে ৫০টি মাধ্যমিক বিদ্যালয়সহ ১৩টি কলেজ ও ২৩টি মাদরাসা।
উজিরপুর উপজেলায় বর্তমানে ১টি পৌরসভা ও ৯টি ইউনিয়নে ১২৫টি গ্রাম রয়েছে। সম্পূর্ণ উপজেলার প্রশাসনিক কার্যক্রম উজিরপুর থানার আওতাধীন।
২০১১ সালের আদমশুমারি অনুযায়ী উজিরপুর উপজেলার মোট জনসংখ্যা ২,৩৪,৯৫৯ জন। এর মধ্যে পুরুষ ১,১৩,৫২৯ জন এবং মহিলা ১,২১,৪৩০ জন। মোট পরিবার ৫২,৯৫৯টি।
উত্তরে গৌরনদী উপজেলা, পূর্বে বাবুগঞ্জ উপজেলা, দক্ষিণে বানারীপড়া ও ঝালকাঠী সদর উপজেলা এবং পশ্চিমে নাজিরপুর ও কোটালীপাড়া উপজেলা।
২০১১ সালের আদমশুমারি অনুযায়ী উজিরপুর উপজেলার সাক্ষরতার হার ৬২.৫%।
উলিপুর উপজেলা

উলিপুর উপজেলা বাংলাদেশের কুড়িগ্রাম জেলার একটি প্রশাসনিক এলাকা। এটি দেশের বৃহৎ উপজেলা সমূহের মধ্যে একটি।
কুড়িগ্রাম জেলা সদর হতে ১৮ কিলোমিটার দক্ষিণে ২৫°৩৩´ থেকে ২৫°৪৯´ উত্তর অক্ষাংশ এবং ৮৯°২৯´ থেকে ৮৯°৫১´ পূর্ব দ্রাঘিমাংশে উলিপুর উপজেলার অবস্থান। এ উপজেলার উত্তরে কুড়িগ্রাম সদর উপজেলা ও রাজারহাট উপজেলা, দক্ষিণে গাইবান্ধা জেলার সুন্দরগঞ্জ উপজেলা ও চিলমারী উপজেলা, পূর্বে রৌমারী উপজেলা ও ভারতের আসাম, পশ্চিমে রংপুর জেলার পীরগাছা উপজেলা ও গাইবান্ধা জেলার সুন্দরগঞ্জ উপজেলা।
উলিপুর উপজেলার আয়তন ৫০৪.১৯ বর্গ কিলোমিটার।
উলিপুর উপজেলায় রয়েছে একটি পৌরসভা, ১৩টি ইউনিয়ন পরিষদ, ১৪৭টি মৌজা এবং ৩৫৮টি গ্রাম। এ উপজেলার প্রশাসনিক কার্যক্রম উলিপুর থানাধীন।
২০১১ সালের আদমশুমারী অনুযায়ী উলিপুর উপজেলার মোট জনসংখ্যা ৪,১০,৮৯০ জন। এর মধ্যে পুরুষ ১,৯৮,৬২৫ জন ও মহিলা ২,১২,২৬৫ জন।
২০১১ সালের আদমশুমারি অনুযায়ী উলিপুর উপজেলার সাক্ষরতার হার ৫৫.৪০% (পুরুষ ৫৮.৪৫%, মহিলা ৫৩.৯১%)। এ উপজেলায় ৮টি কলেজ (১টি সরকারি কলেজ), ৬২টি মাধ্যমিক বিদ্যালয় (১টি সরকারি মাধ্যমিক বিদ্যালয়), ২৪২টি প্রাথমিক বিদ্যালয় (১১টি সরকারি প্রাথমিক বিদ্যালয়), ৫৫টি মাদ্রাসা (৪০টি দাখিল, ৬টি আলিম, ৮টি ফাজিল ও ১টি কামিল মাদ্রাসা) রয়েছে।
স্কুল এন্ড কলেজ
কলেজ
মাদ্রাসা
কক্সবাজার সদর উপজেলা

কক্সবাজার সদর বাংলাদেশের কক্সবাজার জেলার অন্তর্গত একটি উপজেলা।
কক্সবাজার সদর উপজেলার আয়তন ২২৮.২৩ বর্গ কিলোমিটার।কক্সবাজার জেলার মধ্যাংশে ২১°২৪´ থেকে ২১°৩৬´ উত্তর অক্ষাংশ এবং ৯১°৫৯´ থেকে ৯২°০৮´ পূর্ব দ্রাঘিমাংশ জুড়ে কক্সবাজার সদর উপজেলার অবস্থান। এ উপজেলাতেই কক্সবাজার জেলা সদর অবস্থিত। এ উপজেলার উত্তরে ঈদগাঁও উপজেলা, দক্ষিণে বঙ্গোপসাগর ও রামু উপজেলা, পূর্বে রামু উপজেলা, পশ্চিমে মহেশখালী উপজেলা ও বঙ্গোপসাগর।
কক্সবাজার নামটি এসেছে ক্যাপ্টেন হিরাম কক্স নামে ব্রিটিশ ইস্ট ইন্ডিয়া কোম্পানির এক অফিসারের নাম থেকে। কক্সবাজারের পূর্বনাম ছিল "পালংকি"। ব্রিটিশ ইস্ট ইন্ডিয়া কোম্পানি অধ্যাদেশ, ১৭৭৩ জারি হওয়ার পর ওয়ারেন হেস্টিংস বাংলার গভর্নর হিসেবে নিয়োগপ্রাপ্ত হন। তখন হিরাম কক্স পালংকির মহাপরিচালক নিযুক্ত হন। ক্যাপ্টেন কক্স আরাকান শরণার্থী এবং স্থানীয় রাখাইনদের মধ্যে বিদ্যমান হাজার বছরেরও পুরানো সংঘাত নিরসনের চেষ্টা করেন এবং শরণার্থীদের পুনর্বাসনে গুরুত্বপূর্ণ অগ্রগতি সাধন করেন, কিন্তু কাজ পুরোপুরি শেষ করার আগেই তিনি ১৭৯৯ সালে মারা যান। তাঁর পূর্নবাসন অবদানকে স্মরণীয় করে রাখতে একটি বাজার প্রতিষ্ঠা করা হয় এবং এর নাম দেয়া হয় কক্স সাহেবের বাজার।
১৮৫৪ সালে কক্সবাজার থানা এবং ১৯৫৯ সালে টাউন কমিটি গঠিত হয়। ১৯৭২ সালে টাউন কমিটি বিলুপ্ত করে পৌরসভায় রূপান্তরিত হয়। ১৯৮৩ সালে থানাকে উপজেলায় রূপান্তর করা হয়। ১৯৮৯ সালে পৌরসভাকে "সি" গ্রেড থেকে "বি" গ্রেডে উন্নীত করা হয়।
কক্সবাজার সদর উপজেলায় ১টি পৌরসভা ও ১০টি ইউনিয়ন রয়েছে। সম্পূর্ণ কক্সবাজার সদর উপজেলার প্রশাসনিক কার্যক্রম কক্সবাজার সদর মডেল থানার আওতাধীন । ইউনিয়নসমূহ: কক্সবাজার সদর মডেল থানার আওতাধীন ১টি পৌরসভা ও ৫টি ইউনিয়ন।
২০২২ সালের পরিসংখ্যান অনুযায়ী কক্সবাজার সদর উপজেলার জনসংখ্যা ৪,১৭,৩৫৪ জন, এর মধ্যে পুরুষ ২,১৭,১৬৭ জন এবং মহিলা ২,০০,১৮৭ জন।।
মোট জনসংখ্যার ৯১.৯৪% মুসলিম, ৬.২৩% হিন্দু, ১.৭০% বৌদ্ধ ও ০.১৩% অন্যান্য ধর্মাবলম্বী রয়েছে।
কক্সবাজার সদর উপজেলার সাক্ষরতার হার ৫৪.৬৮%। এ উপজেলায় ২টি সরকারি সহ মোট ৬টি কলেজ, ৩টি কামিল মাদ্রাসা, ১টি ফাজিল মাদ্রাসা, ৩টি আলিম মাদ্রাসা, ৩টি সরকারি সহ মোট ২৮টি মাধ্যমিক বিদ্যালয়, ২১টি দাখিল মাদ্রাসা, ২১টি নিম্ন মাধ্যমিক বিদ্যালয় ও ১০০টি প্রাথমিক বিদ্যালয় রয়েছে।
কক্সবাজার সদর উপজেলায় যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়। এছাড়া ঢাকা, চট্টগ্রামসহ দেশের বিভিন্ন শহর থেকে আকাশপথ ও রেলপথে যোগাযোগ করা যায়। কক্সবাজার আন্তর্জাতিক বিমানবন্দর বাংলাদেশের চতুর্থ আন্তর্জাতিক বিমানবন্দর এবং কক্সবাজার রেলওয়ে স্টেশন বাংলাদেশের সর্বাধুনিক রেলওয়ে স্টেশন।
কক্সবাজার সদর উপজেলার অর্থনৈতিক উৎসসমূহের মধ্যে মৎস্য, চিংড়ি, লবণ, শুটকি, কাঁকড়া, হস্তশিল্প, খনিজ বালি উল্লেখযোগ্য। এছাড়া এটি পর্যটন নগরী হওয়ায় কক্সবাজারের পর্যটন শিল্প এ উপজেলার অর্থনীতিতে ব্যাপক অবদান রেখে চলেছে।
কক্সবাজার সদর উপজেলায় ৪৩৫টি মসজিদ, ২৫টি মন্দির, ১৭টি বিহার ও ৫টি গির্জা রয়েছে।
কক্সবাজার সদর উপজেলার উপর দিয়ে বয়ে চলেছে বাঁকখালী নদী ও ঈদগাঁও নদী।
কক্সবাজার সদর উপজেলায় ১৪টি হাট-বাজার রয়েছে। এর মধ্যে উপজেলা পরিষদ কাঁচা বাজার, লিংকরোড বাজার, খরুলিয়া বাজার, ঈদগাঁও বাজার, চৌফলদণ্ডী বাজার, পোকখালী মুসলিম বাজার, ভারুয়াখালী বাজার, খুরুশকুল টাইম বাজার, জুমছড়ি চেরাংঘর বাজার উল্লেখযোগ্য।
১৯৭১ সালে মুক্তিযুদ্ধ চলাকালে পাকবাহিনী শহরের পুরাতন রেস্ট হাউসের পেছনে প্রবীণ আইনজীবী জ্ঞানেন্দ্র লাল চৌধুরীসহ কিছুসংখ্যক লোককে হত্যা করে এবং বদর মোকাম এলাকায় দুজন মুক্তিযোদ্ধাকে গুলি করে হত্যা করে।
টেকনাফ উপজেলা

টেকনাফ বাংলাদেশের কক্সবাজার জেলার অন্তর্গত একটি উপজেলা। এটি বাংলাদেশের সর্বদক্ষিণের উপজেলা।
টেকনাফ উপজেলার আয়তন ৩৮৮.৬৮ বর্গ কিলোমিটার। কক্সবাজার জেলার সর্ব-দক্ষিণে ২০°২৩´ থেকে ২১°০৯´ উত্তর অক্ষাংশ এবং ৯২°০৫´ থেকে ৯২°২৩´ পূর্ব দ্রাঘিমাংশ জুড়ে টেকনাফ উপজেলার অবস্থান। কক্সবাজার জেলা সদর থেকে এই উপজেলার দূরত্ব প্রায় ৮২ কিলোমিটার। এই উপজেলার উত্তরে উখিয়া উপজেলা, দক্ষিণে বঙ্গোপসাগর, পূর্বে মিয়ানমারের রাখাইন রাজ্য, পশ্চিমে বঙ্গোপসাগর।
১৯৩০ সালে টেকনাফ থানা গঠিত হয় এবং ১৯৮৩ সালে থানাকে উপজেলায় রূপান্তর করা হয়। টেকনাফ উপজেলায় ১টি পৌরসভা ও ৬টি ইউনিয়ন আছে। সম্পূর্ণ টেকনাফ উপজেলার প্রশাসনিক কার্যক্রম টেকনাফ মডেল থানার আওতাধীন।
২০২২ সালের পরিসংখ্যান অনুযায়ী টেকনাফ উপজেলার জনসংখ্যা ৩,৩৩,৮৪০ জন। এর মধ্যে পুরুষ ১৬৯০৬৮ জন এবং মহিলা ১৬৪৭৭২ জন। মোট জনসংখ্যার ৯৭.৪৮% মুসলিম, ১.১৫% হিন্দু, ১.৩৪% বৌদ্ধ এবং ০.২% খ্রিস্টান ও অন্যান্য ধর্মাবলম্বী 
টেকনাফ উপজেলার সাক্ষরতার হার ২৬.৭%। এ উপজেলায় ১টি সরকারি ও ১টি বেসরকারি স্নাতক (পাস) কলেজ, ১টি কামিল মাদ্রাসা, ২টি উচ্চ মাধ্যমিক কলেজ, ২টি আলিম মাদ্রাসা, ১৫টি মাধ্যমিক বিদ্যালয় (২টি বালিকা সহ), ৮টি দাখিল মাদ্রাসা (৩টি বালিকা সহ), ৮টি নিম্ন মাধ্যমিক বিদ্যালয় ও ৬৫টি প্রাথমিক বিদ্যালয় রয়েছে।
টেকনাফ উপজেলায় যোগাযোগের প্রধান সড়ক হলো এন-১ বা ঢাকা-চট্টগ্রাম-কক্সবাজার-টেকনাফ মহাসড়ক। সব ধরনের যানবাহনে যোগাযোগ করা যায়।
এছাড়াও কক্সবাজার-টেকনাফ মেরিন ড্রাইভ টেকনাফকে কক্সবাজারের সাথে সরাসরি যুক্ত করেছে।
প্ল্যান ইন্টারন্যাশনাল বাংলাদেশ, শেড, এসিএফ, সুশীলন, এনজিও ফোরাম, ব্র্যাক, দুঃস্থ স্বাস্থ্য সংস্থা, রুম টু রিড, কোডেক, আরটিএমআই
টেকনাফ পর্যটন এলাকা হওয়ায় দেশ-বিদেশ থেকে ঢাকা-চট্টগ্রাম-টেকনাফ রুটে এই উপজেলার সীমান্তে সেন্টমার্টিন দ্বীপে প্রতি বছর প্রচুর পর্যটকের আগমন ঘটে। এছাড়া টেকনাফ স্থল বন্দর, নাফ নদী, বঙ্গোপসাগর থেকে মূল্যবান মাছ আহরণ, খনিজ লবণ, পান সুপারী ইত্যাদি অর্থ উপার্জনের প্রধান মাধ্যম। পাহাড় ও নদী-সাগর ঘেরা টেকনাফে সুন্দর লবণ মাঠ এবং বড় বড় মৎস্য খামার আছে। এই স্থান কৃষি কাজ, লবণ চাষ ও মাছ চাষ করার জন্য বেশ উপযোগী।
টেকনাফ উপজেলায় ১৮৩টি মসজিদ, ২টি মন্দির ও ১টি বিহার রয়েছে।
টেকনাফ উপজেলার পূর্বে মিয়ানমার সীমান্ত দিয়ে প্রবাহিত হচ্ছে নাফ নদী।
টেকনাফ উপজেলায় অনেক হাট-বাজার রয়েছে। এর মধ্যে টেকনাফ বাজার, হ্নীলা বাজার, সাবরাং সিকদারপাড়া বাজার, সাবরাং নোয়া পাড়া বাজার, শাহপরীরদ্বীপ বাজার, শামলাপুর বাজার, টেকনাফ সদর পর্যটন বাজার, টেকনাফ সদর বটতলী বাজার ও হোয়াইক্যং বাজার উল্লেখযোগ্য।
১৯৭১ সালে মুক্তিযুদ্ধের সময় মুক্তিযোদ্ধারা টেকনাফে প্রশিক্ষণ গ্রহণ করতেন। টেকনাফ ডাকবাংলোতে পাকবাহিনী তাদের ক্যাম্প স্থাপন করে। রামু, উখিয়া ও টেকনাফ থেকে লোকজন ধরে এনে এখানে নির্যাতন করে হত্যা করা হত। এ ক্যাম্পে ২৫০ জন বাঙালিকে হত্যা করা হয়।
রামু উপজেলা

রামু উপজেলা বাংলাদেশের কক্সবাজার জেলার অন্তর্গত একটি উপজেলা।
রামু উপজেলার আয়তন ৩৯১.৭১ বর্গ কিলোমিটার। কক্সবাজার জেলার মধ্যাংশে ২১°১৭´ থেকে ২১°৩৬´ উত্তর অক্ষাংশ এবং ৯২°০০´ থেকে ৯২°১৫´ পূর্ব দ্রাঘিমাংশ জুড়ে রামু উপজেলার অবস্থান। কক্সবাজার জেলা সদর থেকে এ উপজেলার দূরত্ব প্রায় ২৫ কিলোমিটার। এ উপজেলার উত্তরে চকরিয়া উপজেলা ও কক্সবাজার সদর উপজেলা, দক্ষিণে উখিয়া উপজেলা ও বান্দরবান জেলার নাইক্ষ্যংছড়ি উপজেলা, পূর্বে বান্দরবান জেলার নাইক্ষ্যংছড়ি উপজেলা, পশ্চিমে কক্সবাজার সদর উপজেলা ও বঙ্গোপসাগর।
আরাকানের রাম রাজবংশের নামে এই এলাকার নামকরণ হয় বলে জনশ্রুতি আছে। মুঘলদের চট্টগ্রাম বিজয়কালে (১৬৬৬) রামুতে বুদ্ধের ১৩ ফুট উঁচু একটি ব্রোঞ্জমূর্তি পাওয়া যায়। এটিই বাংলাদেশে উদ্ধারকৃত সর্ববৃহৎ বুদ্ধমূর্তি। কথিত আছে, রামকোটে অপহৃতা সীতার সঙ্গে রামচন্দ্রের মিলন ঘটে এবং সেখানে একসময় সীতার ব্যবহৃত শিলপাটা রক্ষিত ছিল।
১৯০৮ সালে রামু থানা গঠিত হয় এবং ১৯৮৩ সালে থানাকে উপজেলায় রূপান্তর করা হয়। রামু উপজেলায় ১১টি ইউনিয়ন রয়েছে। সম্পূর্ণ রামু উপজেলার প্রশাসনিক কার্যক্রম রামু থানার আওতাধীন।
২০১১ সালের পরিসংখ্যান অনুযায়ী রামু উপজেলার জনসংখ্যা ৩,৪৪,৫৪১ জন। এর মধ্যে পুরুষ ১,৭৯,২৭৬ জন এবং মহিলা ১,৬৫,২৬৫ জন। মোট জনসংখ্যার ৯৩.৯১% মুসলিম, ৩.০৯% হিন্দু, ২.৯৫% বৌদ্ধ এবং ০.০৫% অন্যান্য ধর্মাবলম্বী।
রামু উপজেলার সাক্ষরতার হার ৩৬.৬০%। এ উপজেলায় ১টি সরকারি কলেজ, ১টি ফাজিল মাদ্রাসা, ২টি আলিম মাদ্রাসা, ১৫টি মাধ্যমিক বিদ্যালয়, ১০টি দাখিল মাদ্রাসা, ৪টি নিম্ন মাধ্যমিক বিদ্যালয় এবং ৭৪টি প্রাথমিক বিদ্যালয় রয়েছে।
রামু উপজেলায় ১টি সরকারি ৩১ শয্যা উপজেলা স্বাস্থ্য কমপ্লেক্স, ৭টি ইউনিয়ন স্বাস্থ্য ও পরিবার কল্যাণ কেন্দ্র, ২টি ইউনিয়ন উপ-স্বাস্থ্য কেন্দ্র এবং ২৮টি কমিউনিটি ক্লিনিক রয়েছে।
রামু উপজেলার প্রধান ২টি সড়ক হল চট্টগ্রাম-কক্সবাজার মহাসড়ক এবং আরাকান সড়ক। সব ধরনের যানবাহনে যোগাযোগ করা যায়।
রামু উপজেলায় ৪৩৯টি মসজিদ, ১টি ঈদগাহ, ১৬টি মন্দির এবং ২৩টি বিহার রয়েছে।
রামু উপজেলার মধ্য দিয়ে প্রবাহিত হচ্ছে বাঁকখালী নদী। এছাড়া উপজেলার দক্ষিণ-পশ্চিম সীমান্ত বঙ্গোপসাগর তীরবর্তী।
রামু উপজেলায় ৩২টি হাট-বাজার রয়েছে। এর মধ্যে রামু বাজার, কলঘর বাজার, কাউয়ারখোপ বাজার, পানেরছড়া বাজার, গর্জনিয়া বাজার, ঈদগড় বাজার, জোয়ারিয়ানালা বাজার এবং ফকিরহাট বাজার উল্লেখযোগ্য।
বাজিতপুর উপজেলা

বাজিতপুর বাংলাদেশের কিশোরগঞ্জ জেলার একটি উপজেলা। বায়েজিদ খাঁ বাজিতপুর শহরটি তৈরি করেন। পূর্বে ভৈরব ও কুলিয়ারচর এই জনপদের অন্তর্ভুক্ত ছিল। এই উপজেলাটি খাল-বিল, নদীনালা ও হাওরে ভরপুর। একসময় বাজিতপুরে বিশ্ববিখ্যাত মসলিন তৈরি হতো। মসলিন তৈরির কাঁচামাল এখানে সহজলভ্য ছিল। ব্রিটিশ আমলে এখানকার দিলালপুর নদীবন্দর উপমহাদেশে বিখ্যাত ছিল।
এটি পূর্বে বৃহত্তর ময়মনসিংহ জেলার একটি অংশ ছিল। এটি তাঞ্জাব নামক মসলিনের জন্য বিখ্যাত ছিল। এখানে জহুরুল ইসলাম মেডিকেল কলেজ অবস্থিত। এখানে বাজিতপুর বিমানবন্দর নামে একটি বিমানবন্দর রয়েছে, যা বর্তমানে অব্যবহৃত এবং বন্ধ রয়েছে।
কিশোরগঞ্জ জেলার দক্ষিণাংশে অবস্থিত বাজিতপুর উপজেলার উত্তরে কটিয়াদী উপজেলা, নিকলী উপজেলা ও অষ্টগ্রাম উপজেলা, দক্ষিণে কুলিয়ারচর উপজেলা, ভৈরব উপজেলা ও ব্রাহ্মণবাড়িয়া জেলার সরাইল উপজেলা, পূর্বে অষ্টগ্রাম উপজেলা ও ব্রাহ্মণবাড়িয়া জেলার নাসিরনগর উপজেলা, পশ্চিমে কটিয়াদি উপজেলা। বাজিতপুরকে ভাঁটি অঞ্চলের প্রবেশদ্বার বলা হয়।
বাজিতপুর ১৮২৩ সালে এটি থানা হিসেবে প্রতিষ্ঠিত হয় এরপর ১৯৮৩ সালে এটি উপজেলায় পরিনত হয়। 
বাজিতপুর থানা প্রতিষ্ঠিত হয় ১৮২৩ সালে এবং উপজেলায় পরিণত হয় ১৯৮৩ সালে। উপজেলার আয়তন ১৯৩.৭৬ বর্গ কি.মি.। বাজিতপুর পৌরসভা গঠিত হয় ১৮৬৯ সালে।
এতে ১টি পৌরসভা, ১১টি ইউনিয়ন পরিষদ, ৯২টি মৌজা, ১৭৮টি গ্রাম আছে।
ইউনিয়ন:।
মোট জনসংখ্যা-১৯৭,০৮১
পুরুষ-৫০.৪৯%
নারী-৪৯.৫১%
মুসলিম-৮৭.৪৯%
হিন্দু-১২.৫১%
অন্যান্য ধর্মালম্বী-০.০ %
কলেজ ২, মেডিকেল কলেজ(প্রাইভেট) ১, জহুরুল ইসলাম নার্সিং কলেজ ১, উচ্চ বিদ্যালয় ১৩, নিম্ন মাধ্যমিক বিদ্যালয় ৩, মাদ্রাসা ১০, সরকারী প্রাথমিক বিদ্যালয় ৮২, বেসরকারী প্রাথমিক বিদ্যালয় ২৪। বাজিতপুরে মোট শিক্ষার হার ৭৫.৭৫%
বাজিতপুর সরকারি কলেজ 
স্থাপিতঃ ১৯৬৪ সালে
সরকারীকরণ হয় ২০১৮ সালে।
বাজিতপুরের অর্থনীতির অবস্থা নির্ভর করে এই অঞ্চলের কৃষি এবং ব্যবসার উপর। বাজিতপুরে প্রচুর পরিমাণে আবাদি কৃষি জমি আছে। যার উপর বাজিতপুরের অর্থনীতির অনেকটা অংশ নির্ভর করে।
তাছাড়া, বাজিতপুরবাসী ব্যবসার উপরও অনেকটা নির্ভরশীল। তাছাড়াও, বাজিতপুরে বিভিন্ন শ্রেণী পেশার মানুষ বাস করে। সব মিলিয়ে বাজিতপুরের অর্থনীতি ভালোর কাতারেই গিয়ে দাঁড়ায়।
হোসেনপুর উপজেলা

হোসেনপুর বাংলাদেশের কিশোরগঞ্জ জেলার অন্তর্গত একটি উপজেলা।
উত্তরে ময়মনসিংহ জেলার নান্দাইল উপজেলা, দক্ষিণে পাকুন্দিয়া উপজেলা, পূর্বে কিশোরগঞ্জ সদর উপজেলা, পশ্চিমে ময়মনসিংহ জেলার গফরগাঁও উপজেলা।
হোসেনপুর উপজেলায় ০৬টি ইউনিয়ন পরিষদ রয়েছে। যথা-
এই উপজেলার মোট জনসংখ্যা ১,৯১,২০৬ জন। এর মধ্যে পুরুষ ৯৩,৮২৩ জন এবং মহিলা ৯৭,৩৮৩ জন।
করিমগঞ্জ উপজেলা

করিমগঞ্জ উপজেলা বাংলাদেশের কিশোরগঞ্জ জেলার অন্তর্গত একটি উপজেলা।
কিশোরগঞ্জ জেলার মোট ১৩ টি উপজেলা আছে। করিমগঞ্জ উপজেলার উত্তরে তাড়াইল উপজেলা, দক্ষিণে নিকলী উপজেলা ও কটিয়াদী উপজেলা, পূর্বে ইটনা উপজেলা ও মিঠামইন উপজেলা, পশ্চিমে কিশোরগঞ্জ সদর উপজেলা।
বর্তমানের করিমগঞ্জ উপজেলাটি একটি থানা, যা ১৯৩২ সালে প্রতিষ্ঠিত হয়। এখানে একটি উপজেলা পরিষদ ও ১১ টি ইউনিয়ন পরিষদ আছে।
ইউনিয়নসমূহ -
ঐতিহাসিকভাবে করিমগঞ্জের জঙ্গলবাড়ি নামটি রয়েছে। এটি ছিল বাংলার বারো ভূঁইয়া প্রধান ঈশা খাঁর দ্বিতীয় রাজধানী। প্রত্নতাত্ত্বিক নিদর্শন হিসাবে এখানে রয়েছে একটি প্রাসাদ, একটি শাহী মসজিদ ও একটি দুর্গ (যা ঈশা খাঁর দুর্গ নামে পরিচিত)। প্রশাসন করিমগঞ্জ থানা গঠিত হয় ১৯০৯ সালে এবং থানাকে উপজেলায় রূপান্তর করা হয় ১৯৮৩ সালে।
ইন্সটিটিউট
সরকারি ক‌লেজ
বেসরকারি কলেজ
মাধ্যমিক শিক্ষা প্র‌তিষ্ঠান
করিমগঞ্জের প্রধান অর্থনীতি হলো কৃষি ও মৎস্য।
কুলিয়ারচর উপজেলা

কুলিয়ারচর উপজেলা বাংলাদেশের কিশোরগঞ্জ জেলার অন্তর্গত একটি উপজেলা।
এর উত্তরে বাজিতপুর উপজেলা, দক্ষিণে নরসিংদী জেলার বেলাবো উপজেলা ও ভৈরব উপজেলা, পূর্বে ভৈরব উপজেলা ও বাজিতপুর উপজেলা, পশ্চিমে কটিয়াদি উপজেলা ও বেলাবো উপজেলা।
কুলিয়ারচর উপজেলার ৬টি ইউনিয়ন রয়েছে; এগুলো হলোঃ
মিঠামইন উপজেলা

মিঠামইন বাংলাদেশের কিশোরগঞ্জ জেলার অন্তর্গত একটি উপজেলা।
এর উত্তরে ইটনা উপজেলা ও হবিগঞ্জ জেলার আজমিরীগঞ্জ উপজেলা, দক্ষিণে অষ্টগ্রাম উপজেলা, পূর্বে হবিগঞ্জ জেলার বানিয়াচং উপজেলা ও অষ্টগ্রাম উপজেলা, পশ্চিমে করিমগঞ্জ উপজেলা ও নিকলী উপজেলা।
মিঠামইন উপজেলায় ৭ টি ইউনিয়ন রয়েছে।
নিকলী উপজেলা

নিকলী উপজেলা বাংলাদেশের কিশোরগঞ্জ জেলার অন্তর্গত একটি উপজেলা। নিকলীতে অবস্থিত নিকলী হাওর দেশের অন্যতম পর্যটন আকর্ষণ কেন্দ্র। বর্ষাকালে হাওরে পানি আসলে সারাদেশ থেকে পর্যটকরা হাওর ভ্রমণে আসেন।
নিকলী ১৯৮১ সালে থানা হিসেবে গঠিত হয় এরপর ২৪ মার্চ ১৯৮৩ সালে এটিকে উপজেলায় উন্নীত করা হয়।
এর আয়তন ২১৪.৪০ বর্গ কিলোমিটার যার উত্তরে করিমগঞ্জ উপজেলা ও মিঠামইন উপজেলা, দক্ষিণে বাজিতপুর উপজেলা, পূর্বে মিঠামইন উপজেলা ও অষ্টগ্রাম উপজেলা, পশ্চিমে কটিয়াদি উপজেলা ও করিমগঞ্জ উপজেলা।
মোট ইউনিয়ন ৭ টি।
২০০১

২০০১ সোমবারে শুরু হওয়া একটি সাধারণ বর্ষ। গ্রেগরীয় বর্ষপঞ্জি অনুসারে এটি অ্যানো ডোমিনি বা সাধারণ যুগের ২০০১তম বছর। এটি ২০০০ এর দশক-এর দ্বিতীয় বর্ষ এবং একবিংশ শতাব্দী ও তৃতীয় সহস্রাব্দের প্রথম বর্ষ।
২০০১ সাল "আন্তর্জাতিক স্বেচ্ছাসেবী বর্ষ" হিসেবে পালিত হয়।
ডেভিড প্যাকার্ড

ডেভিড প্যাকার্ড (৭ সেপ্টেম্বর ১৯১২ - ২৬ মার্চ ১৯৯৬) একজন মার্কিন প্রকৌশলী ও ব্যবসায়ী। তার জন্মস্থান যুক্তরাষ্ট্রের কলোরাডো অঙ্গরাজ্যের পুয়েবলো শহরে। তিনি ১৯৩৯ সালে উইলিয়াম হিউলেট-র সাথে যৌথভাবে হিউলেট প্যাকার্ড কোম্পানি প্রতিষ্ঠা করেন।
প্যাকার্ড ১৯৩৪ সালে স্ট্যানফোর্ড বিশ্ববিদ্যালয় থেকে বি. এ. ডিগ্রী লাভ করেন। নিউইয়র্ক 'র Schenectady তে অবস্থিত জেনারেল ইলেক্ট্রিক কোম্পানি তে কিছুদিন কাজ করেন। ১৯৩৮ সালে স্ট্যানফোর্ডে ফিরে আসেন এবং তড়িৎ প্রকৌশলীর ডিগ্রী অর্জন করেন। ১৯৩৯ সালে তিনি উইলিয়াম হিউলেটের সাথে যৌথভাবে হিউলেট প্যাকার্ড কোম্পানি প্রতিষ্ঠা করেন। প্যাকার্ডের গ্যারেজে তারা কাজ শুরু করেন এবং তখন তাদের মূলধন ছিল মাত্র ৫৩৮ ডলার। এই কোম্পানিতে প্যাকার্ড একজন সুদক্ষ প্রশাসক এবং হিউলেট একজন প্রাজ্ঞ উদ্ভাবকের ভূমিকা পালন করেন। ফলে অচিরেই হিউলেট-প্যাকার্ড পৃথিবীর সর্ববৃহৎ তড়িৎ যণ্ত্রপাতি প্রতিষ্ঠানে পরিণত হয়। ডেভিড প্যাকার্ড হিউলেট-প্যাকার্ড কোম্পানিতে বিভিন্ন দায়িত্ব পালন করেন :-১৯৪৭ থেকে ১৯৬৪ : সভাপতি (President), ১৯৬৪ থেকে ১৯৬৮ : প্রধান নির্বাহী কর্মকর্তা, ১৯৬৪ থেকে ১৯৬৮ : বোর্ডের চেয়ারম্যান, ১৯৭২ থেকে ১৯৯৩ : বোর্ডের চেয়ারম্যান,১৯৬৮ সালে যুক্তরাষ্ট্রের তৎকালীন রাষ্ট্রপতি রিচার্ড নিক্সন প্যাকার্ডকে প্রতিরক্ষা বিষয়ক ডেপুটি সেক্রেটারি পদে মনোনয়ন দেন। তখন প্রতিরক্ষা বিষয়ক সচিব ছিলেন মেলভিন লেয়ার্ড। এ সময় তিনি এফ ১৬ ও এ ১০, এ দুটি যুদ্ধবিমানের উপর সফল সমীক্ষা চালান।১৯৭১ সালে তিনি হিউলেট প্যাকার্ড কোম্পানির কাজ থেকে অবসর নেন এবং পরবর্তী বছরই আবার যোগদান করেন।৭০ ও ৮০ 'র দশক জুড়ে তিনি হোয়াইট হাউস 'র প্রতিরক্ষা ব্যবস্থাপনা বিষয়ক উপদেষ্টা ছিলেন।
ডেভিড প্যাকার্ড ১৯৮৮ সালে ন্যাশনাল মেডেল অব টেকনোলজি লাভ করেন।
মাহ্ জঙ

মাহ্ জঙ একটি খেলার নাম যা চীনে প্রচলিত। ১৯২০ সালের দিকে এর প্রচলন হয়। ৪ জনে এ খেলাটি খেলতে হয় এবং এতে ১৪৪ টি টালি ব্যবহ্রত হয়। টালিগুরো দিয়ে লটারি করা হয় এবং তা উঠিয়ে নেয়া হয় যতক্ষণ না একজনের হাতে সঠিক টালি পরে।
গ্রিক লিপি

গ্রিক লিপি (বা গ্রিক বর্ণমালা) গ্রিক ভাষা রচনার জন্য নবম থেকে অষ্টম খ্রিস্টপূর্ব শতাব্দীর শুরু থেকেই ব্যবহৃত হয়ে আসছে। এটি পূর্ববর্তী ফিনিশীয় লিপি থেকে উদ্ভূত হয়েছে, এবং ইতিহাসের প্রথম বর্ণানুক্রমিক লিপি যা স্বরবর্ণ এবং ব্যঞ্জনবর্ণের স্বতন্ত্র বর্ণ রয়েছে। প্রত্নতাত্ত্বিক এবং প্রারম্ভিক ধ্রুপদী সময়ে গ্রিক বর্ণমালার অনেকগুলি স্থানীয় রূপ বিদ্যমান ছিল, কিন্তু খ্রিস্টপূর্ব চতুর্থ শতাব্দীর শেষের দিকে ইউক্যালিডিয়ান বর্ণমালা, চব্বিশটি অক্ষর সহ, আলফা থেকে ওমেগা পর্যন্ত নির্দেশিত ছিল। এটি প্রমিত হয়ে গিয়েছিল এবং এই সংস্করণটি এখনও গ্রিক লেখার জন্য ব্যবহৃত হয়। এই চব্বিশটি অক্ষর হচ্ছে: , , , , , , , , , , , , , , , , , /ς, , , , , , and .
গ্রিক বর্ণমালা বা ভাষায় তালব্য ধ্বনি নেই। যেমন :চ ছ জ ঝ শ ইত্যাদি। উল্লেখ্য জ এর উচ্চারণ এই ভাষায় দন্ত্য। ট বর্গীয় ধ্বনিগুলো একেবারেই অনুপস্থিত। হ ধ্বনিও এই লিপিতে নেই।
গ্রিক বর্ণমালা হচ্ছে লাতিন এবং সিরিলীয় লিপির পূর্বপুরুষ লাতিন এবং সিরিলীয় লিপির মতো গ্রিকও মূলত প্রতিটি বর্ণের একক রূপ ছিল; এটি আধুনিক যুগে লাতিনের সমান্তরালে ছোট ও বড় হাতের অক্ষরের মধ্যে পার্থক্য তৈরি হয়েছে। প্রাচীন এবং আধুনিক গ্রিক ব্যবহারের মধ্যে কিছু অক্ষরের শব্দ মূল্য এবং প্রচলিত লিপি পৃথক, কারণ খ্রিস্টপূর্ব পঞ্চম শতাব্দী এবং আজকের মধ্যে গ্রিক ভাষার উচ্চারণ উল্লেখযোগ্যভাবে পরিবর্তিত হয়েছে। আধুনিক গ্রিক এবং প্রাচীন গ্রিক এছাড়াও বিভিন্ন ডায়াক্রিটিক ব্যবহার করে। গ্রিক ভাষা রচনায় এর ব্যবহার ছাড়াও, এর প্রাচীন এবং আধুনিক উভয় রূপেই আজ গ্রিক বর্ণমালাও গণিত, বিজ্ঞান এবং অন্যান্য ক্ষেত্রের অনেকগুলি ক্ষেত্রে প্রযুক্তিগত চিহ্ন এবং লেবেলের উৎস হিসাবে কাজ করে।
প্রায় ১০০০ খ্রিস্টপূর্বাব্দে গ্রিসে লিখন পদ্ধতির বিকাশ ঘটে ও বর্ণমালার উদ্ভব ঘটে। অন্যান্য ইউরোপীয় বর্ণমালা পরবর্তীকালে এই গ্রিক বর্ণমালা থেকেই প্রত্যক্ষ বা পরোক্ষভাবে বিকশিত হয়।
গ্রিক বর্ণমালার পূর্বসূরি উত্তর সেমিটিক বর্ণমালা যা ফিনিসীয় ভাষা থেকে রূপ লাভ করে। অবশ্য যেহেতু গ্রিক ভাষাটি কোন সেমিটিক ভাষা নয় সেহেতু সেমিটিক গোত্র থেকে উদ্ভূত বর্ণমালা দ্বারা গ্রিক লেখার জন্য তাতে কিছু পরিমার্জন আনা হয়।
সান ফ্রান্সিস্কো

সান ফ্রান্সিসকো (, "স্যান্‌ ফ্রান্‌সিস্‌কৌ", মূলতঃ স্পেনীয় ভাষা থেকে: "সান্‌ ফ্রান্সিস্কো") যুক্তরাষ্ট্রের ক্যালিফোর্নিয়া রাজ্যের একটি শহর। ক্যালিফোর্নিয়া অঙ্গরাজ্যের চতুর্থ এবং যুক্তরাষ্ট্রের ১২তম জনবহুল শহর সান ফ্রান্সিস্কো। ২০০৮ সালে এই শহরের জনসংখ্যা ছিল ৮০৮,৯৭৬। সান ফ্রান্সিস্কোর আয়তন ৪৬.৭ বর্গ মাইল (১২১ বর্গ কিলোমিটার)। জনসংখ্যার ঘনত্ব অনুসারে সান ফ্রান্সিস্কো যুক্তরাষ্ট্রের দ্বিতীয় বৃহত্তম শহর। সান ফ্রান্সিস্কো উপসাগরীয় অঞ্চলের অর্থনৈতিক, সাংস্কৃতিক এবং পরিবহনের একটি প্রধান কেন্দ্র এই শহর।
১৭৭৬ সালে স্প্যানিশরা ঔপনিবেশিক আমলে এই অঞ্চলে একটি দুর্গ গড়ে তোলে এবং ক্যাথলিক উপপুরোহিত ফ্র্যান্সিস অফ অ্যাসিসি এর নামে অঞ্চলের নামকরণ করে। ১৮৪৮ সালে যখন ক্যালিফোর্নিয়াতে জেমস মার্শাল কর্তৃক স্বর্ণের খনি আবিষ্কৃত হয় তখন সান ফ্রান্সিস্কো শহরে ব্যাপক লোক সমাগম ঘটে, এক বছরেই শহরের জনসংখ্যা ১০০০ থেকে ২৫০০০ তে বৃদ্ধি পায় যা একে যুক্তরাষ্ট্রের পশ্চিম অঞ্চলের বৃহত্তম শহরে পরিণত করে। ১৯০৬ সালে ভূমিকম্প এবং অগ্লুৎপাতের ফলে শহরের তিন-চতুর্থাংশ এলাকা ধ্বংশ হয়ে যায়।
পেন্টাগন

পেন্টাগন মার্কিন প্রতিরক্ষা বিভাগের সদরদপ্তর। এটি যুক্তরাষ্ট্রের ভার্জিনিয়া অঙ্গরাজ্যের আর্লিংটনে (৪৮ এন রোটারি রোড, আর্লিংটন, ভার্জেনিয়া ২২২১১ (মানচিত্র)) অবস্হিত। এর চিঠি লেখার ঠিকানা "ওয়াশিংটন, ডিসি ২০৩০১"। এর আকৃতি পঞ্চভুজাকৃতির বলে এরুপ নামকরণ করা হয়েছে। এটি বিশ্বের সবচেয়ে বড় অফিস ভবন।
পেন্টাগনের অফিস আয়তনের দিক থেকে পৃথিবীর সর্ববৃহৎ। পেন্টাগনের নির্মাণ কাজ শুরু হয় , ১১ সেপ্টেম্বর ,১৯৪১, আর শেষ হয় ১৫ জানুয়ারি,১৯৪৩। এর মোট জমির পরিমাণ ৫৮৩ একর। পাঁচ তলা ভবনটির রয়েছে পাঁচটি সমান বাহু, যার প্রতিটির দৈর্ঘ্য ২৮১ মিটার এবং উচ্চতা ২৪ মিটার। কেউ যদি ভবনটির নিচ থেকে সবগুলো করিডোর ঘুরে ৫ তলায় পৌঁছতে চায় তবে তাকে কম করে হলেও ২৭ কিলোমিটার পথ হাঁটতে হবে। এখানে মোট সিড়িপথ ১৩১ টি, এস্কেলেটর ১৯টি, এলিভেটর ১৩টি, বিশ্রাম কক্ষ ২৮৪টি এবং জানালা রয়েছে ৭৭৫৪ টি।
পাঁচ একরের (২০, ০০০ বর্গমিটার), পেন্টাগনে মধ্যবর্তী চত্বর পৃথিবীর বৃহত্তম " কোন অভিবাদন নয়, কোন আচ্ছাদন নয় " ক্ষেত্র (স্বাভাবিক নিয়মকানুন থেকে এ ক্ষেত্র দায়মুক্ত। দরজার বাইরে, ইউ. এস. সামরিক ব্যক্তিবর্গ উপরস্থ কর্মকতাকে অভিবাদন এবং অবশ্যই টুপি পরিধান করবেন)। মধ্যবর্তী খোলা চত্বর অনানুষ্ঠানিক ভাবে " গ্রাউন্ড জিরো " নামে পরিচিত। ঠান্ডা যুদ্ধের সময় এই ডাকনাম সৃষ্টি হয়েছিল যখন এটি একটি নিউক্লিয়ার মিসাইলের সর্বাপেক্ষা সম্ভাব্য নিশানা হিসেবে চিন্তা করা হয়েছিল। এই চত্বরের মধ্যে " গ্রাউন্ড জিরো ক্যাফে " নামে একটি স্নাক্স বার আছে। স্থাপনা হিসেবে পেন্টাগনের যতটা গুরুত্বপূর্ণ রয়েছে তার চেয়ে বেশি গুরুত্ব এখানে উপস্থিত কর্তাব্যক্তিদের জন্য। যুক্তরাষ্ট্রের উচ্চপদস্থ প্রায় সব নেতৃত্বস্থানীয় কর্তাব্যক্তির অফিস এটি। পেন্টাগনের গুরুত্বপূর্ণ অফিসকক্ষে অনুমতি ছাড়া নির্দিষ্ট কর্মকর্তা ছাড়া আর কেউ যেতে পারেন না। পেন্টাগনে সাধারণ মানুষের প্রবেশ নিষেধ বললেই চলে। এর ভিতরে ছবি তোলা ও ভিডিও করা সম্পূর্ণ নিষেধ। কেউ যদি ছবি বা ভিডিও করতে চায় তবে প্রতিরক্ষা মন্ত্রণালয়ের পূর্বানুমতির প্রয়োজন হয়। পেন্টাগনের ভিতরের ছবি তাই অনেকেই দেখতে পারেন না। শুধু সেমিনার হল এবং বিভিন্ন প্রেসের কর্মকাণ্ডের জন্য নির্দিষ্ট স্থান থেকেই এর কাজ চালানো হয়।
গোপনীয়তা কাকে বলে
যুক্তরাষ্ট্রের প্রধান নিরাপত্তা কার্যালয়টি রয়েছে পেন্টাগনে। যুক্তরাষ্ট্রের সব প্রতিরক্ষাবিষয়ক কর্মকাণ্ডের কেন্দ্রবিন্দু হিসেবে ধরা হয় পেন্টাগনকে। এখান থেকেই প্রতিরক্ষা বিষয়ক বাহিনীগুলোর সমন্বয় এবং বিভিন্ন গোপন সংস্থার কর্মকাণ্ড পরিচালিত হয়। এগুলো গোপনীয় বিষয় ও সিদ্ধান্ত। পেন্টাগন নিয়ে যা বলা হয়, তার বেশির ভাগই শুধু মানুষের ধারণা। পেন্টাগনের এমন অনেক বিষয় রয়েছে যেগুলো সম্বন্ধে বাইরের পৃথিবীকে মোটেও জানানো হয় না। ন্যাশনাল সিকিউরিটি এবং ইউএস আর্মড ফোর্স সরাসরি এ পেন্টাগন থেকেই নিয়ন্ত্রিত হয়। পেন্টাগনের ভিতরেই প্রধান প্রতিরক্ষা কার্যালয় থাকায় এখানকার নিরাপত্তা ব্যবস্থা সাধারণের অকল্পনীয়। পেন্টাগনে অসংখ্য অফিস রয়েছে। এর মধ্যে সবচেয়ে বেশি সংখ্যক কর্মকর্তা-কর্মচারী রয়েছে প্রতিরক্ষা মন্ত্রণালয়ের অধীনে। রয়েছে সৈনিক, নাবিক, বিমানবাহিনী, নৌবাহিনীতে কর্মরত বিভিন্ন কর্মকর্তা। সেনা, নৌ ও বিমান বাহিনীর পাশাপাশি মেরিন রিজার্ভ হিসেবেও রয়েছে অনেকে। এদের সবার অফিস এই পেন্টাগনে। প্রতিরক্ষা মন্ত্রণালয়ের অধীনে থাকা আরও কিছু গোপন সংস্থা অফিসও রয়েছে পেন্টাগনে। এদের মধ্যে ডিফেন্স ইন্টিলিজেন্স এজেন্সি, ন্যাশনাল সিকিউরিটি এজেন্সি, ডিফেন্স অ্যাডভান্স রিসার্চ প্রজেক্ট এজেন্সি, ডিফেন্স লজিস্ট্রিক এজেন্সি, মিসাইল ডিফেন্স এজেন্সি, পেন্টাগন ফোর্স প্রোটেকশন এজেন্সি ছাড়াও আরও অনেক সংস্থা রয়েছে।
সৈয়দপুর, উত্তরপ্রদেশ

সৈয়দপুর ভারতের উত্তর প্রদেশ রাজ্যের একটি শহর ও নগর পঞ্চায়েত, যার পিন কোড হল ২৩৩৩০৪।
সৈয়দপুর ২৫.৫৫ ডিগ্রি উত্তর অক্ষাংশ এবং ৮৩.১৮ ডিগ্রি পশ্চিম দ্রাঘিমাংশে অবস্থিত। এটি সমুদ্র সমতল থেকে ৭০ মিটার (২২৯ ফুট) উচ্চায় অবস্থিত। এটি ঘাজিপুর জেলার একটি গুরুত্বপূণ বাণিজ্যিক স্থান। ঘাজিপুর-বাণারসির প্রধান সড়কটি শহরের মাঝ দিয়ে গেছে।
২০০১ ভারতীয় জনগণনা অনুসারে সৈয়দপুর শহরের জনসংখ্যা ৪৭,০৬৪ জন, যার মধ্যে ৪৭% নারি ও ৫৩% পুরুষ। স্বাক্ষরতার হার শতকরা ৫৯% ভাগ, যা জাতীয় স্বাক্ষরতার হারের চেয়ে কম (জাতীয় স্বাক্ষরতার হার ৫৯.৫%)। নারী স্বাক্ষরতার হার ৪৯% এবং পুরুষ স্বাক্ষরতার হার ৬৮%। সৈয়দপুরে বসবাসকারীদের মধ্যে শতকরা ১৭ ভাগ ছয় বছরের কম বয়সী শিশু।
প্রতিরক্ষা গোয়েন্দা মহাপরিদপ্তর

প্রতিরক্ষা গোয়েন্দা মহাপরিদপ্তর বা ডিরেক্টরেট জেনারেল অব ফোর্সেস ইন্টেলিজেন্স (সংক্ষেপে ডিজিএফআই) হচ্ছে বাংলাদেশের প্রধান সামরিক গোয়েন্দা সংস্থা। এনএসআই ও বিশেষ শাখার সাথে এই সংস্থা বাংলাদেশের অভ্যন্তরীণ গোয়েন্দা কার্যক্রম চালাতে বিশেষ ভূমিকা রাখে। মেজর জেনারেল মোঃ ফয়জুর রহমান হলেন এই সংস্থার মহাপরিচালক। 
আনুষ্ঠানিকভাবে ডিজিএফআই স্থাপিত হয় ১৯৭২ সালে তৎকালীন প্রধানমন্ত্রী শেখ মুজিবুর রহমানের অধীনে। তখন এর নাম ছিল ডিরেক্টরেট অব ফোর্সেস ইন্টেলিজেন্স (ডিএফআই)। ১৯৭৭ সালে রাষ্ট্রপতি জিয়াউর রহমান এই সংস্থার কাঠামোগত পরিবর্তন করেন ও এর নামকরণ করা হয় প্রতিরক্ষা গোয়েন্দা মহাপরিদপ্তর বা ডিরেক্টরেট জেনারেল অব ফোর্সেস ইন্টেলিজেন্স (ডিজিএফআই)। বাংলাদেশ বিমানবাহিনীর গ্রুপ ক্যাপ্টেন কে এম আমিনুল ইসলাম খান ছিলেন ডিএফআইয়ের প্রথম পরিচালক। ১৯৯৪ সালের ৮ মার্চ এ সংস্থার নতুন অর্গানোগ্রাম করা হয়।
ডিজিএফআইয়ের নেতৃত্বে একজন মহাপরিচালক থাকেন, যিনি ঐতিহ্যগতভাবে বাংলাদেশ সেনাবাহিনীতে একজন মেজর জেনারেল (দ্বি-তারকা জেনারেল) পদে নিয়োজিত। সাত জন উপ-মহাপরিচালক প্রত্যক্ষ মহাপরিচালককে প্রতিবেদন করেন যার সাথে প্রতিটি উপ-পরিচালক তাদের যথাযথ শাখাগুলি পরিচালনা করে।
বাংলাদেশ সশস্ত্র বাহিনীকে অন্যান্য দেশের সশস্ত্র বাহিনীর উপর বিদেশী গোয়েন্দা তথ্য সরবরাহ করে।
গোয়েন্দা ও রাষ্ট্রবিরোধী গোয়েন্দা তথ্য সংগ্রহের জন্য জাতীয় নিরাপত্তা গোয়েন্দা (এনএসআই), বিশেষ শাখা, গোয়েন্দা শাখা এবং র‍্যাপিড অ্যাকশন ব্যাটালিয়নের সাথে কাজ করে।
কাউন্টার টেররিজম অ্যান্ড ইন্টেলিজেন্স ব্যুরো (সিটিআইবি), ডিজিএফআইয়ের একটি অভিজাত সন্ত্রাসবাদ বিরোধী গোয়েন্দা ইউনিট। ২০০৬ সালে এবং ডিজিএফআইয়ের কাউন্টার টেরোরিজম শাখা থেকে ব্যুরোটি প্রতিষ্ঠিত হয়েছিল, যে শাখাটি ২০০২ সালে প্রতিষ্ঠিত হয়েছিল। র‌্যাপিড অ্যাকশন ব্যাটালিয়ন (র‌্যাব) এবং জাতীয় সুরক্ষা গোয়েন্দা সংস্থা (এনএসআই) এর কাউন্টার টেরোরিজম সেলের সাথে এই ব্যুরো প্রতিষ্ঠা করা হয়েছিল। অভ্যন্তরীণ হুমকি এবং পাল্টা আক্রমণ সম্পর্কিত বুদ্ধি সংগ্রহ ও বিশ্লেষণের জন্য সিটিআইবি দায়বদ্ধ সিটিআইবির এজেন্টদের সশস্ত্র বাহিনী থেকে নিয়োগ দেওয়া হয় এবং গোয়েন্দা তথ্য সংগ্রহ ও বিশেষ কার্যক্রম পরিচালনার জন্য দায়বদ্ধ।
প্রতিরক্ষা গোয়েন্দা মহাপরিদপ্তর (ডিজিএফআই)-এর প্রধান কার্যালয় ঢাকা সেনানিবাসে অবস্থিত।
স্পেশাল সিকিউরিটি ফোর্স

স্পেশাল সিকিউরিটি ফোর্স (সংক্ষেপে: এসএসএফ) বা বিশেষ নিরাপত্তা বাহিনী একটি বাংলাদেশী আইন প্রয়োগকারী বিশেষ সংস্থা যা বাংলাদেশের প্রধানমন্ত্রী, রাষ্ট্রপতি ও প্রধান উপদেষ্টা এবং রাষ্ট্র কর্তৃক ঘোষিত অতি গুরুত্বপূর্ণ ব্যক্তিদের (ভিভিআইপি) নিরাপত্তায় নিয়োজিত। এসএসএফ বেসামরিক প্রশাসন, নিরাপত্তা ও গোয়েন্দা সংস্থাগুলোর সাথে সমন্বয় সাধন করে দেশ ও দেশের বাইরে উল্লেখিত ব্যক্তিদের শারীরিক নিরাপত্তায় যেকোন ধরনের হুমকি থেকে রক্ষা ও সেগুলো প্রতিরোধে প্রয়োজনীয় ব্যবস্থা গ্রহণ করে থাকে। এছাড়াও তারা অতি গুরুত্বপূর্ণ ব্যক্তিদের বাড়ি ও অফিসে নিরাপত্তা দিয়ে থাকে।
এসএসএফের কার্যক্রম পরিচালনায় যেকোন সময় প্রয়োজন হলে তারা দেশের অন্যান্য আইন প্রয়োগকারী সংস্থা যেমন, আধা সামরিক বাহিনী এবং প্রতিরক্ষা ও গোয়েন্দা সংস্থাগুলোর সাহায্য নিতে পারে।
১৯৮২ সালের ২৪শে মার্চের ঘোষণা অনুসারে, তৎকালীন রাষ্ট্রপতি হুসেইন মুহাম্মদ এরশাদ ১৯৮৬ সালে “প্রেসিডেন্সিয়াল সিকিউরিটি ফোর্স অর্ডিন্যান্স” নামে একটি অধ্যাদেশ জারি করেন যা একই বছর ১৯শে জুন থেকে কার্যকর হয়। পূর্বের ঘোষণা অনুসারে তৎকালীন রাষ্ট্রপতি এরশাদের তত্ত্বাবধানে রাষ্ট্রপতি ও বিদেশ থেকে আগত রাষ্ট্রপ্রধানদের নিরাপত্তার জন্য ১৫ই জুন ১৯৮৬ সালে “প্রেসিডেন্ট সিকিউরিটি ফোর্স” নামে একটি বিশেষ নিরাপত্তা দল গঠন করেন। পরবর্তিতে বাংলাদেশে সংসদীয় সরকার পদ্ধতি চালু হওয়ার পর ২৭শে সেপ্টেম্বর ১৯৯১ সালে এর নাম পরিবর্তন করে স্পেশাল সিকিউরিটি ফোর্স নামকরণ করা হয়।
যদিও প্রাথমিকভাবে শুধুমাত্র রাষ্ট্রপতি ও রাষ্ট্র কর্তৃক ঘোষিত অতি গুরুত্বপূর্ণ ব্যক্তিদের নিরাপত্তা প্রদানে এসএসএফ গঠিত হয়েছিল কিন্তু সংসদীয় সরকার পদ্ধতি চালু হওয়ার পর রাষ্ট্রপতি ছাড়াও সরকার প্রধানকেও এসএসএফ নিরাপত্তা প্রদান করে আসছে এবং এ সংস্থাটিকে তখন থেকে পরোয়ানা ছাড়া গ্রেফতারের অধিকার দেওয়া হয়। ১৫ই অক্টোবর ২০০৯ সালে জাতির পিতার পরিবার-সদস্যগণের নিরাপত্তা আইন গ্যাজেট আকারে প্রকাশ হওয়ার পর, সংস্থাটি জাতির পিতার পরিবার-সদস্যদেরও সর্বস্থানে নিরাপত্তা প্রদান করেছে। ২৯ আগস্ট ২০২৪ তারিখে এই আইনটি বাতিলের সিদ্ধান্ত গ্রহণ করা হয়। অতঃপর ৯ সেপ্টেম্বর ২০২৪ তারিখে এই আইনটি বাতিল করে অধ্যাদেশ জারি করা হয়।
৫ আগস্ট ২০২৪ সালে ছাত্র-জনতার কোটা বিরোধী আন্দোলনের জেরে বাংলাদেশের তৎকালীন প্রধানমন্ত্রী শেখ হাসিনা পদত্যাগ করে দেশত্যাগে বাধ্য হন। এদিন হাজার হাজার ছাত্র জনতা প্রধানমন্ত্রীর সরকারি বাসভবন গণভবন ও জাতীয় সংসদ ভবনে আক্রমণ করলে এসএসএফ এই দুটি স্থাপনার নিরাপত্তা দিতে ব্যর্থ হয়। 
ছাত্র জনতা গণভবন ও সংসদে প্রবেশ করার পর ব্যাপক লুটপাট চালায়। এই লুটপাটে এসএসএফের ৫ কোটি ২৮ লক্ষ টাকার অস্ত্র, গোলাবারুদ, নিরাপত্তা ও যোগাযোগ সরঞ্জাম লুট হয়।
তারিক আনাম খান

তারিক আনাম খান (জন্ম: ১০ মে ১৯৫৩) একজন বাংলাদেশী অভিনেতা, পরিচালক, লেখক এবং থিয়েটার, টেলিভিশন ও চলচ্চিত্রে প্রযোজক। তিনি ২০১৪ সালে "" চলচ্চিত্রের জন্য শ্রেষ্ঠ খলচরিত্রে অভিনয়শিল্পী বিভাগে এবং ২০১৯ সালে "আবার বসন্ত" চলচ্চিত্রে অভিনয় করে শ্রেষ্ঠ অভিনেতা বিভাগে জাতীয় চলচ্চিত্র পুরস্কার অর্জন করেন। তিনি বিশিষ্ট বাংলাদেশী নাট্যদল নাট্যকেন্দ্রের প্রতিষ্ঠাতা সদস্য এবং নেতা, যেখানে তিনি প্রধান সচিবের পদে অধিষ্ঠিত। এছাড়া তিনি ১৯৭১ সালে বাংলাদেশের স্বাধীনতা যুদ্ধে একজন মুক্তিযোদ্ধা ছিলেন।
সাতক্ষীরায় জন্মগ্রহণকারী খান ফখরুল আনাম খান এবং জাহানারা খানমের জ্যেষ্ঠ পুত্র। তার তিন ভাই ও চার বোন রয়েছে। 
তারিক আনাম ১৯৯০ সালের নাট্যকেন্দ্র নামে একটি নাটকদল প্রতিষ্ঠা করেন। অভিনয়ের পাশাপাশি নাট্যকেন্দ্র থেকে প্রযোজিত একাধিক নাটকের নির্দেশনা দিয়েছেন।
১৯৮৫ সালে তিনি বিজ্ঞাপন সংস্থা অ্যাডশপ প্রতিষ্ঠার মাধ্যমে মার্কেটিংয়ে তার কর্মজীবন শুরু করেন।
"তিনি ২০১৫" হলিউড ফিল্ম "" বাংলাদেশ ইউনিটের প্রযোজনা তত্ত্বাবধায়ক হিসাবে কৃতিত্ব লাভ করেন ।
তিনি ২০১৫ সালে আকিজ গ্রুপের বিপণন উপদেষ্টা হিসেবে কাজ শুরু করেন ।
তারিক আনাম খান ৩০ বছরেরও বেশি সময় ধরে টেলিভিশন নাটকে অভিনয় করছেন। তিনি বাংলাদেশের সকল জাতীয় ও স্যাটেলাইট টেলিভিশন চ্যানেল দ্বারা প্রচারিত ৩০০ টিরও বেশি টেলিভিশন নাটকে অভিনয় করেছেন। তিনি বাংলাদেশ টেলিভিশনে প্রচারিত জিয়া আনসারী পরিচালিত টেলিভিশন ধারাবাহিক "তোথাপি" (১৯৯৪) এ একজন চোরাকারবারী চরিত্রে অভিনয়ের জন্য জনপ্রিয়তা অর্জন করেন ।
মিগ-২৯

মিগ-২৯ রাশিয়ার তৈরি একটি চতুর্থ প্রজন্মের জঙ্গি বিমান। নির্ভরযোগ্য কার্যক্ষমতার জন্য এর ডাকনাম রাখা হয়েছে ফালক্রাম। সত্তর দশকের প্রথম দিকে মিকোইয়ান ডিজাইন ব্যুরো এই জঙ্গি বিমানের নকশা তৈরি করে, এবং ১৯৮৩ খ্রিষ্টাব্দে তৎকালীন সোভিয়েট রাশিয়ার বিমান বাহিনী বহরে এই বিমান যুক্ত করা হয়। মিগ-২৯ একটি চতুর্থ জেনারেশনের সুপারসনিক জেট ফাইটার। এর প্রস্তুতকারক সোভিয়েত ইউনিয়ন। এটি সোভিয়েত ইউনিয়নের তৈরি জেট ফাইটার এর মধ্যে সবচেয়ে আলোচিত এবং এটিকে সোভিয়েতদের স্টেট ওফ আর্ট হিসাবে বিবেচনা করা হয়। এটি সকল প্রকার আবহাওয়ায় ব্যবহার উপযোগী। এটি ভূমিতে হামলার জন্যও উপযোগী। দীর্ঘদিন ইউরোপিয়ান কান্ট্রি গুলোর ফিয়ার ফ্যাক্টর ছিলো এই মিগ ২৯।
বাংলাদেশ বিমান বাহিনী বহরে মোট ৮ টি মিগ-২৯ আছে।
1 .সংযোগ শিরোনাম-the voice of Bangladesh Armed Force .
2 . আমরা বিশ্বে মাথা উঁচু করে থাকব-প্রধানমন্ত্রী শেখ হাসিনা।দৈনিক নয়াদিগন্ত।
ইমদাদুল হক মিলন

ইমদাদুল হক মিলন (জন্ম: ৮ সেপ্টেম্বর ১৯৫৫) হলেন একজন বাংলাদেশী কথাসাহিত্যিক ও নাট্যকার। তিনি গল্প, উপন্যাস এবং নাটক এই তিন শাখাতেই জনপ্রিয় রচনা উপহার দিয়েছেন। "কিশোর বাংলা" নামীয় পত্রিকায় শিশুতোষ গল্প লিখে তার সাহিত্যজগতে আত্মপ্রকাশ। ১৯৭৭ খ্রিষ্টাব্দে "সাপ্তাহিক বিচিত্রা" পত্রিকায় '‍সজনী‌'‍ নামে একটি ছোট গল্প লিখে পাঠকের দৃষ্টি আর্কষণ করতে শুরু করেন। বাংলা ভাষা ও সাহিত্যে অবদানের জন্য বাংলাদেশ সরকার তাকে ২০১৯ সালে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।
কথাসাহিত্যিক ইমদাদুল হক মিলন ১৯৫৫ সালের ৮ সেপ্টেম্বর বিক্রমপুরের মেদিনীমণ্ডল গ্রামে নানার বাড়িতে জন্মগ্রহণ করেন। তার পৈতৃক নিবাস মুন্সীগঞ্জ বিক্রমপুরের লৌহজং থানার পয়সা গ্রামে। তার বাবার নাম গিয়াসুদ্দিন খান এবং মার নাম আনোয়ারা বেগম। তিনি ১৯৭২ সালে লৌহজং উপজেলার কাজীর পাগলা হাই স্কুল থেকে মাধ্যমিক এবং ১৯৭৪ সালে তৎকালীন জগন্নাথ কলেজ বর্তমানে জগন্নাথ বিশ্ববিদ্যালয় থেকে উচ্চমাধ্যমিক পরীক্ষায় উত্তীর্ণ হন। তিনি ১৯৭৯ সালে জগন্নাথ কলেজ থেকেই স্নাতক (সম্মান) সম্পূর্ণ করেন।
ইমদাদুল হক মিলন লেখক হিসেবে এপার-ওপার দুই বাংলায়ই তুমুল জনপ্রিয়। দুই বাংলায়ই তার 'নূরজাহান' উপন্যাসটি ব্যাপক আলোড়ন সৃষ্টি করেছে। তিনি ২০২৪ সালের আগস্ট পর্যন্ত দৈনিক কালের কণ্ঠের সম্পাদক ছিলেন।
ব্যক্তিজীবনে ইমদাদুল হক মিলন বিবাহিত এবং দুই সন্তানের জনক।
তার প্রকাশিত গ্রন্থের সংখ্যা প্রায় ২ শত। অধিবাস, পরাধীনতা, কালাকাল, বাঁকাজল, নিরন্নের কাল, পরবাস, কালোঘোড়া, মাটি ও মানুষের উপাখ্যান, পর, কেমন আছ সবুজপাতা, জীবনপুর প্রভৃতি তার বিখ্যাত বই।
তার লেখা দেড়শতাধিক নাটকের মধ্যে কোন কাননের ফুল, বারো রকম মানুষ, রূপনগর, যুবরাজ, কোথায় সেজন, আলতা, একজনা, নীলু, তোমাকেই, ছোছা কদম, আঁচল, খুঁজে বেড়াই তারে, কোন গ্রামের মেয়ে, মেয়েটি এখন কোথায় যাবে, বিপুল দর্শকপ্রিয়তা পায়।
এছাড়াও, কথাসাহিত্যে অনবদ্য অবদান রাখায় 'চিত্তরঞ্জন দাশ স্বর্ণপদক' লাভ করেন। এছাড়া ২০০৬ সালে জাপান ফাউন্ডেশন আয়োজিত 'তাকেশি কায়েকো মেমোরিয়াল এশিয়ান রাইটারস লেকচার সিরিজে' বাংলাভাষার একমাত্র লেখক হিসেবে তিনি অংশগ্রহণ করেছিলেন। জাপানের চারটি ইন্টারন্যাশনাল সেন্টারে তিনি বাংলাদেশের সাহিত্য এবং তার নিজের লেখা নিয়ে বক্তৃতা করেন। এশিয়ার লেখকদের জন্য এ এক বিরল সম্মান। পেয়েছেন ভারতের সর্বোচ্চ সাহিত্য পুরস্কার আইআইপিএম-সুরমা চৌধুরী মেমোরিয়াল ইন্টারন্যাশনাল অ্যাওয়ার্ড।
তথ্য প্রযুক্তি

তথ্য প্রযুক্তি (আইটি) হলো একটি ব্যবসা বা অন্যান্য উদ্যোগের প্রেক্ষিতে, সংরক্ষণ, উদ্ধার, প্রেরণ এবং তথ্য ম্যানিপুলেটের জন্য ব্যবহৃত কম্পিউটার ও টেলিযোগাযোগ যন্ত্রপাতির অ্যাপ্লিকেশন।
'প্রযুক্তি' শব্দটির ব্যবহার বহুমাত্রায় লক্ষ করা যায়। আধুনিক জীবনযাত্রায় ইলেকট্রনিক্স যন্ত্রপাতির সমন্বয়ে এমন একটি মিশ্র পদ্ধতি যার মাধ্যমে জীবনযাত্রা পূর্বের তুলনায় আরও সহজ হয়ে উঠে।
নিচে দেশগুলোর তালিকা দেয়া হলো যেখানে বিপুল তথ্য প্রযুক্তি কর্মী কাজ করেন :
তথ্য নৈতিকতার ক্ষেত্রটি ১৯৪০-এর দশকে গণিতবিদ নরবার্ট উইনার দ্বারা প্রতিষ্ঠিত হয়। তথ্য প্রযুক্তির ব্যবহারের সাথে যুক্ত নিম্নোক্ত কিছু নৈতিক সমস্যার বিষয়গুলি অন্তর্ভুক্ত করে:
টীকা
উদ্ধৃতির
গ্রন্থতালিকা
পান্ডা

পান্ডা ("Ailuropoda melanoleuca", "সাদাকালো বিড়ালপদী"), বা বৃহৎ পান্ডা ভালুকের মতো দেখতে সাদাকালো রঙের বড়সড় এক প্রজাতির স্তন্যপায়ী প্রাণী। এরা দক্ষিণ-পশ্চিম ও পশ্চিম-মধ্য চীনের পাহাড়ি ঢালের ঘন বাঁশবনে বাস করে। শ্বাপদকূলের অন্তর্গত হলেও এর খাবারের ৯৯% জুড়ে রয়েছে বাঁশ পাতা। লাল পান্ডা নামে আরেক প্রজাতির পান্ডা রয়েছে কিন্তু নাম ছাড়া এদের মধ্যে মিল বেশ কম।
বাঁশের কঞ্চি ধরার জন্য জায়ান্ট পান্ডার পাঁচটি সাধারণ আঙুল ছাড়াও হাতের তালু ও কব্জির সংযোগস্থলে একটি বুড়ো-আঙুলের (বৃদ্ধাঙ্গুষ্ঠের) মত অংশ দেখা যায়। 
এটি আঙুল নয়, বর্ধিত রেডিয়াল সিসাময়েড অস্থি মাত্র। বৃহৎ পান্ডার নিকট আত্মীয় লাল পান্ডা ও ভালুকেরও এ অঙ্গটি খানিকটা বড়, তবে এতটা না।
এরা যে শ্বাপদ এবং বাঁশ পাতা খাওয়ার জন্য পুরোপুরি বিবর্তিত নয় তার অন্যতম প্রমাণ এদের খাদ্যনালী। তৃণভোজী প্রাণীদের খাদ্যনালী লম্বা হয় এবং পাকস্থলীর আগে অথবা বৃহদান্ত্রের সিকাম বা কোলনে আঁশ(fibre) গেঁজিয়ে পাচন সম্পূর্ণ করার ব্যবস্থা থাকে। পান্ডার এর কোনটাই নেই। আছে শুধু অন্যান্য শ্বাপদদের মত কেবল ছোট (নাতিদীর্ঘ) ক্ষুদ্রান্ত্র। তাই এদের খুব বেশি পরিমাণ (বাঁশ পাতা) খেতে হয়। এ কারণে এরা গাছ ছেড়ে মাটিতে কাটানোর সময় খুব কম পায়।
একটা পূর্ণবয়স্ক পান্ডা প্রায় ৩৮ কেজি বাঁশপাতা খেয়ে থাকে প্রতিদিন। 6
তবে গ্লোবাল ওয়ার্মিং তাদের জীবনপথে বাধা হয়ে দাঁড়িয়েছে।
চেংদু জে-৭

এফ-৭ (চেংগদু জে-৭) চীনে তৈরি একটি জঙ্গী বিমান। এটি রাশিয়ার তৈরি মিগ-২১ এর লাইসেন্সড ও উন্নততর ভার্সন। রাশিয়ার কারিগরি সহায়তায় চীন এটি তৈরি করে। এটির উৎপাদন ২০১৩ সালে বন্ধ হয়ে গেলেও এটি চীন সহ বিভিন্ন দেশের বিমান বাহিনীতে এখনো, বিশেষত: ইন্টারসেপটর হিসেবে ব্যবহৃত হচ্ছে।
১৯৬২ সালের ৩০ শে মার্চ তৎকালীন সোভিয়েত ইউনিয়ন ও চীন মিগ -২১ সংক্রান্ত প্রযুক্তি হস্তান্তর ব্যবস্থায় স্বাক্ষর করেছিল। অভিযোগ, যখন বিভিন্ন কিট, উপাদান, সমাপ্ত বিমান এবং এর সাথে সম্পর্কিত নথিগুলি শেনিয়াং বিমান কারখানায় সরবরাহ করা হয়েছিল, নকশার নথিপত্র অসম্পূর্ণ ছিল, সুতরাং চীনা ডিজাইনাররা বিমানটিকে বিপরীতমুখী করার চেষ্টা করেছিলেন। যদিও দুটি বিমান প্রচুর পরিমাণে সমান, তবে পার্থক্যের ক্ষেত্রগুলির মধ্যে হাইড্রোলিক সিস্টেম এবং অভ্যন্তরীণ জ্বালানী ব্যবস্থা অন্তর্ভুক্ত রয়েছে। ১৯৬৪ সালের মার্চ মাসে জে-৭ এর অভ্যন্তরীণ উৎপাদন চীনের সেন- ইয়াং এয়ারক্রাফট ফ্যাক্টরিতে শুরু হয়েছিল, তবে সাংস্কৃতিক বিপ্লব সহ বিভিন্ন কারণের কারণে, ৮০ এর দশকে ভর উৎপাদন কেবল সত্যিকার অর্থেই অর্জন করা হয়েছিল। জে-7 এর অসংখ্য মডেল তৈরি করা হয়েছিল, যা অস্ত্র, এভায়োনিক্স এবং উইং ডিজাইনের মতো ক্ষেত্রে উন্নতি করে।
এটি মূলত পিপলস লিবারেশন আর্মি এয়ার ফোর্স (পিএলএএফ) দ্বারা পরিচালিত হয়েছে এবং অন্যান্য অপারেটররাও এই প্রকারটি সংগ্রহ করেছেন। চীনের বাইরে জে-7 এর বৃহত্তম অপারেটর হ'ল পাকিস্তান বিমানবাহিনী। শেনিয়াং জে -8 ইন্টারসেপ্টারের মতো আরও চীনা বিমানগুলি জে -7 প্রোগ্রাম থেকে প্রাপ্ত অভিজ্ঞতার ভিত্তিতে তৈরি করা হয়েছিল। জিম্বাবুয়ে, তানজানিয়া এবং শ্রীলঙ্কা সহ বেশ কয়েকটি দেশ এই ধরনের আক্রমণাত্মক ভূমিকা পালন করেছিল। ২০১৩-এর সময়, জে-7 এর উৎপাদন বন্ধ ছিল। জেএফ -১৭ থান্ডার মাল্টিরোল ফাইটারের মতো নতুন যুদ্ধবিমানগুলি রফতানি বাজারের জন্য এটি সফল করেছে। আজ অবধি, বিশাল সংখ্যক জে-৭ পিএলএএএফ এবং একাধিক রফতানি গ্রাহক উভয়ের সাথেই পরিষেবাতে রয়েছে।
অ্যারো এল-৩৯ অ্যালবাট্রোস

এল-৩৯ চেকোস্লোভাকিয়ার তৈরি জেট চালিত প্রশিক্ষণ বিমান। এটিই প্রথম টার্বোফ্যান চালিত প্রশিক্ষণ বিমান। ২৯০০ এরও অধিক এই বিমান তৈরি করা হয় এবং বিশ্বের ৩০ টিরও বেশি দেশে এটি ব্যবহ্রত হচ্ছে।
৪টি স্থানে ১২৯০ কেজি পর্যন্ত যারমধ্যে
বিদ্যমান।
সেসনা টি-৩৭ টুইট

সেসনা টি-৩৭ (টুইট বার্ড) মার্কিন যুক্তরাষ্ট্রের তৈরি একটি ছোট, মিতব্যয়ী জোড়া ইঞ্জিন যুক্ত প্রশিক্ষণ বিমান।
এ -৩৭ ড্রাগনফ্লাই সংস্করণ ভিয়েতনাম যুদ্ধের সময় হালকা আক্রমণে ভূমিকা পালন করেছিল এবং দক্ষিণ আমেরিকার বেশ কয়েকটি দেশের বিমান বাহিনীতে কাজ করে চলেছে।
মিল এমআই-১৭

মিল এমআই -১৭ রাশিয়ায় তৈরি দুই টার্বাইন যুক্ত পরিবহন হেলিকপ্টার। ১৯৭৫ সা‌লে এর ব্যবহার প্রচ‌লিত হয়। এটি রাশিয়ার কাজান এবং উলান-উদে কারখানায় তৈরি হয়। পরিবহন কা‌জে ব্যবহা‌রের সংস্করণ সহ এর গানশিপ সংস্করণও রয়েছে।
চাপিলা

চাপিলা (বৈজ্ঞানিক নাম: "Gonialosa") Clupeidae পরিবারের একটি গণের নাম একটি ছোট চ্যাপ্টা মাছ। দেখতে অনেকটা ইলিশ মাছের মতো। এই মাছ বাংলাদেশ, ভারত, শ্রীলঙ্কা, পাকিস্তান এ পাওয়া যায়।
টেংরা

টেংরা ছোট একটি মাছ। যার বৈজ্ঞানিক নাম Batasio tengana।
টেংরা মাছ আকারে ছোট হয় এবং মাথায় দুই জোড়া গোঁফ থাকে। দেহ প্রায় গোলাকার,দেহে কোনো আঁশ নেই এবং দেহ বেশ পিচ্ছিল। আত্মরক্ষার জন্য ফুলকার দুই পাশে দুইটি এবং পিঠে একটি সরু কাঁটা থাকে। পিঠের উপরের অংশ কালচে এবং পেটের দিকটা সাদা হয়ে থাকে।
টেংরা এর বৈজ্ঞানিক নাম "Batasio tengana"। মাছটির ইংরেজি নাম Batasio। এটি Bagridae পরিবার (family) এর অন্তর্গত। এটি বাংলাদেশ এর স্থানীয় (Native) মাছ।
টেংরা একটি মিষ্টি পানির দেশীয় মাছ। সাধারণত নদী,খাল ও বিলে এ মাছ পাওয়া যায়। তবে এ মাছ পুকুরে চাষ করা সম্ভব।
টেংরা মাছ ৩ মাস বয়সে প্রাপ্ত বয়স্ক হয়। মে মাসের শেষের দিকে এ মাছ পেটে ডিম ধারণ করে এবং প্রায় এক মাস পর জুন মাসের মাঝামাঝি সময়ে ডিম ছেড়ে দেয় যেখান থেকে জন্ম হয় হাজার হাজার বাচ্চা।
১০০ গ্রাম টেংরা মাছে ১৪৪ ক্যালরি শক্তি, ১৯.২ গ্রাম প্রোটিন, ৬.৫ গ্রাম চর্বি, ২৭০ মিলিগ্রাম ক্যালসিয়াম ও ২ মিলিগ্রাম আয়রন।তাই রক্তশূন্যতার রোগীদের টেংরা মাছ খাওয়া উচিত।
এটি মিঠা পানির মাছ। সাধারণত নদী, খাল এবং বিল এ পাওয়া যায়। তবে পুকুরে এ মাছ চাষ করা সম্ভব।
টেংরা মাছ এর বাণিজ্যিক চাষ করা হয় না। ইউরোপের বাজারে অত্যন্ত আকর্ষণীয় অ্যাকোয়ারিয়াম ফিশ হিসাবে টেংরা মাছের চাহিদা রয়েছে।
১.বাংলাদেশের মাছ
শিং মাছ

শিং মাছ হচ্ছে Siluriformes বর্গের একটি পরিবারের নাম। এরা এশিয়ায় বাস করে। এদের মুখে গোঁফ আছে।
শিং মাছের দেহ লম্বা ও চাপা। এদের পেট গোলাকার। এদের মাথা ক্ষুদ্রাকৃতির, দৃঢ়ভাবে চাপা এবং পাতলা ত্বক দ্বারা আবৃত। চোখ ক্ষুদ্রাকৃতির এবং মাথার সম্মুখভাগের পার্শ্বদেশে অবস্থিত। এদের এক জোড়া লম্বা নলাকার বায়ুথলি মেরুদণ্ডের উভয় পার্শ্বে ফুলকাধার থেকে পশ্চাৎমুখে প্রসারিত হয়ে ফুসফুসের ন্যায় কাজ করে। চোখ মুক্ত অক্ষিকোটরীয় কিনারাযুক্ত। এদের স্পর্শী আছে ৪ জোড়া। একটি খাটো কাঁটাবিহীন পৃষ্ঠপাখনা থাকে। পায়ুপাখনা দীর্ঘ। পাখনায় কোনো চর্বি থাকে না এবং পাখনাগুলো নিচু ধারের ন্যায় বিদ্যমান। এদের বক্ষপাখনা বিষগ্রন্থিযুক্ত যা মানুষের জন্য ক্ষতিকর। এদের পৃষ্ঠপাখনা গোলাকার। ফুলকাপর্দা গভীর খাঁজযুক্ত ও যোজক থেকে আলাদা। এদের পটকা থাকে না।
Heteropneustes গণে পাঁচটি পরিচিত প্রজাতি আছে। সেগুলো হচ্ছে: